“Qanunun vahiməsi olmalıdır”\n“Qanunun vahiməsi olmalıdır” Müsahibə\nŞəmsəddin Əliyev: "Bir vətəndaş digər vətəndaşı qətlə yetirisə dövlət öz vətəndaşının qisasını digər vətəndaşdan ədalətli şəkildə almağı bacarmalıdır"\n"Polisə Dəstək" İctimai Birliyi bu istiqamətdə müxtəlif layihəlkər həyata keçirir, maarifləndirmə tədbirləri aparır. Eyni zamanda birliyin sədri Şəmsəddin Əliyev qanunvericilikdə olan boşluqlar və digər problemlərlə bağlı maraqlı təkliflər səsələndirir. Onunla müsahibəmizdə bir çox maraqlı məsələlər müzakirə olundu.\n- 2008-ci ildə "Polisə Dəstək" İstimai Birliyinin nizamnaməsini hazırladıq, təşkilatı təsis etdik. Məqsəd polis orqanlarına ictimaiyyətin dəstəyini təmin etməkdir. Yəni bu ifadə özündə çox şeyi ehtiva edir. Bunun kökündə konstituson məsələlər dayanır. Yəni cəmiyyətdəki sabitliyin qorunub saxlanılması üçün vətəndaşlar seyrçi mövqedə dayana bilməz. Mütləq mənada bu sabitliyi qoruyub saxlayan təbəqəyə dəstək vermək lazımdır. Mən dövlətin vətəndaşıyam. Sabitliyin qorunmasına töhfə vermək üçün isə insanın polis paqonu əsas şərt deyil. Bunu cəmiyyətə aşılamaq lazımdı və bizim missyamız da bundan ibarətdir. Sorğu keçirsək 100 nəfərdən 50-si deyəcək ki "biz, polisə dəstək veririk.\n- Avropa ölkələri başda olmaqla, bir sıra dövlətlərdə, o cümlədən qardaş Türkiyədə cəmiyyətin polisə dəstəyi yüksək səviyyədədir. Azərbaycanda isə bu ənənə tam formalaşmayıb. Hətta buna mənfi yanaşanlar da az deyil. Bu isə təbii ki cinayətkarlıqla mübarizədə polsin işini çətinləşdirir. Bu ənənənni formalaşması, cəmiyyətin polisə dəstəyinin daha çox olması üçün nə etmək lazımdır və təşkilat olaraq hansı addımlar atırsınız?\n- Əgər polisə ictimai dəstəyə mənfi yanaşırıqsa, deməli şüurumuzda deformasiya var. Mən, belə düşünürəm. Konstitusiyada belə bir maddə var: "Dövlətə qarşı qiyama və dövlət çevrilişinə cəhdə müstəqil müqavimət göstərmək hər bir Azərbaycan vətəndaşının hüququdur". Əsil vətəndaş belə hallarda biganəliyə qapıla bilməz. Cinayətkarlıqla mübarizədə də polisə dəstək vermək vətəndaşların hüququdur... Polisin fəaliyyətini tənzimləyən bütün hüquq normalarında, normativ aktlarda qeyd olunur ki, pois cinayətkarlıqla bağlı fəaliyyətini mütləq ictimaiyyətlə bərabər qurmalıdır. Əgər cəmiyyət özünü bu müqəddəs vəzifədən kənara çəkirsə, polis kimə güvənməlidir? Hər bir vətəndaş anlamalıdır ki, cinayət cəmiyyətdə törədildiyindən ictimai münasibətlərə ziyan gətirir.\nBiz, çalışırıq ki, bu cür düşüncəni insanların beynindən çıxaraq. Hansı yollarla? Nə etmək lazımdır ki, insanlar belə düşünməsinlər? Nə etmək lazımdır ki, insanlar polisə güvənsinlər, onu özlərinə yaxın bilsinlər? Birmənalı şəkildə başa düşmək laızmdır ki, Azərbaycan xalqının rahat gecələri polisin narahat gecələri hesabına başa gəlir. Birmənalı olaraq bütün cəmiyyətlərdə belədir. Biz, belə qərara gəldik ki auditoriyalardan başlayaq. Orada cinayətkarlıqla mübarizə, onu doğuran səbəblər, şərait, cinayətkarlığı doğuran səbəblərin aradan qaldırılması yolları ilə bağlı maarifləndirməyə başladıq. Bunun üçün yerlərə ezam olunduq. Azərbaycan Respublikasınını Prezidenti yanında QHT-lərə Dövlət Dəsətəyu Şurası 2008-ci ildən bu günə qədər kifayət qədər layihələr reallaşıdırb. Bizim də bu layihələrdə çox böyük iştirakımız olub. Məsələn Lənkəran Dövlət Universiteti, Gəncə Dövlət Universitetində, Azərbaycan müəllimlər İnstitununu fliallarında bu işləri aparmışıq. Burada təkcə tələbələr deyil, pedoqoji heyət, regionlar üzrə Kütləvi İnformasiya Vasitələri, respublika televiziyaları, ictimaiyyət nümayəndələri arasında məlumatlandırma işi aparmışıq. Biz bu istiqamətdə addımlarımızı atdıqca atdığımız addımların səmərəsini hiss etmişik. Auditoriyada tələbələrin bu mühazirələri dinləmsi onların hüquqla bağlı məntiqi təfəkkürünün inkişafına şərait yaradır.\n- Bu gün üçün aktual olan cinayət növlətindən biri insan alveri ilə bağlıdır. Cinayət qurbanlarının statistikasına baxdığımız zaman məlumatsızlığın da onları qurbana çevirdiyinin şahidi oluruq. Bu istiqamətdə maarifləndirmə işi aparısınızmı?\n- İnsan alveri insanın əşya, qul kimi alınıb satılması deməkdir. Qul danışan alət deməkdir. Amma müasir cəmiyyətimizdə bu cinayətlərə yol verilir. Bu istiqamətdə insanlarımızı maarifləndiririk ki, insanlar qurbana çevrilməsinlər. Təqribən 15-20 dəqiqiəlik mühazirədən sonra mən, auditoriyaya sual verdim, sizcə insan alverini doğuran səbəblər hansı ola bilər? Tələbələr ekspertlərin düşüncələrinə uyğun cavab verdilər. Məlumatsızlıq, işsizlik, ailədə zorakılıq hallarına yol verilməsi və sair. Bunlar həqiqətən də kifayət qədər ciddi faktorlardır. Biz, gördük ki, bizim atdığımız addımlar səmərəsini verir və bu çox sevindirici haldır. Bizim insan alveri ilə bağlı tədbirlərimizin davamı, Gəncədə, Şamaxıda oldu. Belə tədbirləri Bakıda da həyata keçiririk.\n- Qanunvericilikdə olan boşluqların cinayətlərin törədilməsində rolu nə qədərdir?\n- Təkcə insan alverinə deyil, narkotik və digər cinayətkarlığın genişlənməsinə də qanunvericilikdə olan boşluqlar təsir edir. Qanunları bu gün üçün qəbul etmək olmaz. Qanunlar çox uzağa hesablanmalıdır. Gələcək də nəzərə allnmalıdır. Qanunun sərtliyindən çox, onun işləməyinə çalışmalıyıq. Əgər qanun işləmirsə, deməli, daim onun sərtliyinə ehtiyac yaranacaq. Son zamanalar təklif olunur ki, yetkinlik yaşına çatmayanlara qarşı seksual hərəkətlərə yol verənlərlə bağlı qanun sərtləşdirilsin. Məsələn, əvvəlki Cinayət Məcəlləsində bununla bağlı cəza müddəti 3 ildən 5 ilə qədər idi, indi bu müddəti 4 ildən 8 iləqqədər uzadıblar. Bu hədlər arasında olan məsafənin özü qanunvericiliyin boşluğunu göstərir. Biz, 3 il cəza verməklə bu cinaytətkərlığın qarşısını ala bilmərik. 8 il verilsə daha yaxşı olar. Amma konkret rəqəm olsa – 8, 10, 20 il, ömürlük həbs və ya ölüm hökmü – artıq bu anlayış cəmiyyətdə insanların şüuruna hopsa, düşünürəm ki, cinayətkarlığın qarşısını qismən də olsa ala bilərik. Amma cəzanın sərtliyi cinayətkarlığın qarşısını almır. Bu mükün olan şey deyil. Fikrimcə, bu gün biz, sadəcə cəmiyyəti elə qurmalıyıq ki, cəmiyyətdə pis vərdişlərə, qanunlara zidd davranışlara yer qalmasın.\n- Son zamanlar cəmiyyətə psixoloji baxımdan mənfi təsir edən ağır cinayət halları zamanı ölüm hökmünün bərpası ilə bağlı məsələ gündəmə gəldi. Hətta bəzi millət vəkilləri də bunun tərəfdarı\nolduğunu bildirdilər. Necə düşünürsüz, bu gün ölüm hökmünün bərpasına ehtiyac varmı? Ölüm hökmünün bərpa edilməsi ağır cinayətlərin azlmasına gətirib çıxara bilərmi?\n- Azərbaycanda ölüm hökmü ləğv olunmayıb. Konstutisiyaımızln 27-ci maddəsində hansı hallarda yaşama hüquqlarnın məhdudlaşdırılmasına cavab verilir. Dövlətə qarşı, cinayətlərdə vətəndaşların həyat və sağlamlığına, şəxsiyyət əleyhinə xüsusuilə ağır cinayətlərdə ölüm hökmü tətbiq edilə bilər. Konstitusiyada bu var, amma biz, ölüm hökmündən istifadə etmirik. Buna görə, də elə təəssürat yaranıb ki, Azərbaycanda ölüm hökmü ləğv olunub. Ləğv olunmayıb, sadəcə moratorium qoyulub. Konstitusiyamız qüvvədədir. Konstitusiyaya əlavə və dəyişikliklər zamanı da bu maddəyə dəyişilklik olmadı, qüvvədə qaldı. Ona görə də mən, düşünürəm ki, qanunvericilikdəki boşluqlara hüquqi cəhətdən yenidən baxılmaldır. Niyə azyaşlılara qarşı seksual xarakterli cinayətlər artıb? Cəmiyyətdə buna şəraitmi yaradılıb? Əsla yox. Biz, sadəcə qanunlarımızı insanların təfəkkürü, başa düşdüyü səviyyədə çatdıra bilmirik. Bizdə qanunun şərhi, maarifləndirmə yoxdur. Amma 20 yaşında bir gəncdən istənilən bir müğənni barədə soruşsanız onun evini yerşədiyi yerə qədər biləcək. İnsanlar maariflənmədən faydalanmalıdırlar. Əgər faydalanma yoxdursa, onda bizim zəhmətimiz hədərdir, maarifləndirmənin effekti yoxdur. Əgər cinayət baş verirsə artıq onun nəyinə xəbərdarlıq edilməlidir? Bizə lazımdır ki, bu maarifləndirmə tədbirləri, profilaktik addımlar cinayət hadisəsi törədilənə qədər olsun və o baş verməsin. Biz, bütövlükdə cinaytəkarlığı əhatəyə alıb, cəmiyyəti sağlam saxlaya bilmərik. Bu, heç kimə müyəssər olmayıb və bu gün də mümkün deyil. Ona görə də sadəcə cinayətin baş verməməsi üçün çalışmaq laızmdır.\nBu barədə bir az geniş danışaq. İnsanın insana mərhəməti yoxsa, o, canidir. Çünki insan Allah mərhəmətinin təcəllasıdır. Bir nəfər hamıya, hamı isə bir nəfərə möhtacdır. Kainatda da belədir: bir şey hər şeyə, hər şey də bir şeyə möhtac olaraq yaradılıb. Bu mənada bir alma ağacının cücərib meyvə gətirməsi üçün torpağa, qulluğa, günəşə,yağışa, gecəyə, gündüzə və fəsillərə ehtiyacı olur. Burada bütün kainat əməkdaşlıq edir. İnsanın da bütün hüceyrə və orqanları arasında mükəmməl bir əlaqə - proses var. Hər ikisini yoxdan var edən Rəbbimizin burada nifrəti də var. Məhəbbətlə, şövqlə yaratdığına nifrət. Bu, kiminsə insan həyatının ritmik ahəngini pozmasında, fitnə və fəsad törətməsində yaranır. Qatilə də cəmiyyətdə belə nifrət var!\nKeçmiş SSRİ məkanında ölüm hökmü 30 aprel 1954-cü ildən qəsdən adamöldürmə hallarına görə tətbiq edilməyə başlandı. Müttəfiq respublika kimi Azərbaycanda da yüksək cəza tədbiri qərarlaşdı.\nLakin 1961-ci ildən başlayaraq ölüm hökmü ağırlaşdırıcı hallarda zərif cinsdən olanlara qarşı təcavüz hallarına görə də tətbiq edilməyə başlandı. Həmin dövrlərdə cinayətkarlar öz əməllərinin qurbanı olan qadınlara təcavüz etdikdən sonra onları öldürməyə üstünlük verirdilər ki, şahidlik edə bilməsinlər.\nCəmiyyət tam humanistləşənə, şüurlarda xeyirxahlıq hissləri tam qərar tutana qədər ölüm hökmünün tətbiqi məqbul sayılır. Burada dövlətin adından çıxarılan hökm əsasında qisas almaqda məqsəd Allahın yaratdığını-qatili yaşamaqdan məhrum etmək yox, Allahın yaratdığı varlığı qətlə yetirildiyinə görə qatilə ədalətli və layiqli cəzanı tətbiq etməkdən ibarətdir.\nDüşünürəm ki, ölüm hökmü insan həyatına və sağlamlığına və xüsusilə ağır cinayətlərə görə tətbiq edildikdə sosial ədalət bərpa olunur. Digər tərəfdən, qəsdən adam öldürənlər və xüsusi amansızlıqla, qeyri-insani hərəkətlərlə cinayət törədənlər ömürlük həbs cəzasına məhkum edilsələr də, onların islah olunmasını ehtimal etmək çətindir. AR-nın CM-də ömürlük həbsin 25 ilini çəkmiş məhkumların qalan cəzasını çəkməsinə məhkəmələr daha lüzum qalmadığı qənaətinə gələrlərsə, hakim həmin şəxsin cəzasını 15 ilə endirə və ya məhkumu bu cəzadan şərti olaraq vaxtından əvvəl azad edə bilər. Təbii ki, bu, sosial ədalətin bərpası deyil. Qətlə yetirilən də, qatil də AR-nın vətəndaşıdır və hər ikisi vətəndaşa məxsus hüquq və azadlıqlardan istifadə etmək hüququna, vəzifələrə malikdir. İkrah yaradan hal ondan ibarətdir ki, istər prossesual qanunvericilik, istərsə də ədalət mühakiməsi daha çox müqəssirin qeydinə qalır, o, müdafiəçi ilə təmin edilir, yüngülləşdirici hallar nəzərə alınır və s. Müəyyən müddətdən sonra zərərçəkən - qatilin əməlinin qurbanı unudulur. Dövlətin adından tətbiq edilən cəza elə bir həddə olmalıdır ki, digər tərəf üçün, bəzən də hər iki tərəfə qisas almağa imkan yaratmasın. Amma son hadisələr ictimai təhlükəlilik baxımından daha ağır olduğundan, qatilə yaşamaq hüququnun verilməsilə onun təhlükəsizliyinə bir növ zəmanət verilir. Belə hallar isə qurbanların doğmalarında ikrah və qisas hissi yaradır. Dövlət qətlə yetirilmiş vətəndaşının qisasını qanunun tələbləri daxilində digər qatil vətəndaşından almayanda, zərərçəkənin doğmaları üçün qisas almağa şərait yaranır.\nSəmavi kitabımız "Qurani-Kərim"in Bəqərə surəsinin 179-cu ayəsində buyrulur: "Ey ağıl sahibləri, qisasda sizin üçün həyat vardır..." Cəmiyyətin də həyatı "qisas" hökmünün həyata keçirilməsindədir ki, nahaq cana qıymasınlar.\nDövlətin ali məqsədi insan və vətəndaş hüquqlarını və azadlıqlarını, vətəndaşlarının layiqli həyat səviyyəsini təmin etməkdən ibarətdir. Müstəsna cəza tədbiri olmadığına görə dövlət daha çox 15 il və yaxud ömürlük cəza çəkən "vətəndaşının" qayğısına qalır, lakin cinayət əməlinin qurbanı olan şəxsin ailəsinin sosial vəziyyəti taleyin axarına buraxılır, nəticədə təkrar, ağır cinayətlərə qeyri-aşkar dəhliz açılır. Bu problemləri doğuran səbəblərin sırasında birincisi və ən mühümü ölüm hökmünün olmamasıdır. Qəsdən ağır cinayət törədənlər zərərçəkənlərin bütün konstitusion hüquq və azadlıqlarına, vəzifələrinə xitam verməklə, onun soykökünə də "soyqırım" edirlər...\nKim deyirsə və yaxud düşünürsə ki, ölüm cəzasının tətbiqi ağır cinayətlərin qarşısını almağa kömək etmir, yanılır. Onun tətbiqilə ölümün vahiməsi və xofu həm ictimaiyyət, həm də cinayətkarların əhatəsi üçün çox təsirli olacaq. Zərərçəkənlər isə bu cəzadan təskinlik tapacaqlar.\nQobustan qapalı təcridxanasında cəzasını çəkən bir qrup məhkum barədə ölüm hökmünə moratorium qoyulana qədər həmin cinayətkarların güllələnməsi üçün hökm qanuni qüvvəsini almışdı. Avropa Şurasının tövsiyə xarakterli protokolu əsasında mərhum prezident Heydər Əliyev ölüm hökmünə qadağa qoydu. Yüksək cəzaya layiq bilinmiş təxminən 20-yə yaxın cinayətkarın cəzası ömürlük həbslə əvəz edildi. Bu vaxta qədər səsləri çıxmayan həmin məhkumlar sonra cəzalarını ömürlük yox, 15 il azadlıqdan məhrumetmə cəzası ilə əvəzlənməsini tələb edərək cəzaçəkmə yerində aclıq aksiyasına başladılar, onların müdafiə komitələri yaradıldı. Mən bunu qanunlarımıza və ictimaiyyətə, habelə zərərçəkənlərin doğmalarına münasibətdə müstəsna həyasızlıq kimi qiymətləndirirəm.\nBelə şəxslərin müəyyən müddətdən sonra azadlığa buraxılması ilə nə baş verəcəyini öncədən təsəvvür etmək çətin deyil.\n11 sentyabr 2011-ci ildə terror aktının təşkilatçılarından biri, 3 minə qədər qətllərin subyekti, terrorçu Zəkəriya Mussaya 2006-cı ildə hökm elan edilərkən hamının gözlədiyi ölüm cəzası ona tətbiq edilmədi. Hakim hökmü elan edən kimi o qışqıraraq: "Amerika sən məğlub oldun, mənsə qalib çıxdım" - deyə məhkəmə zalında bağırmışdı. Düşünürəm ki, hər bir qatilin düşüncəsində bizə bəlli olmayan belə istehzalı fikirlər var və bu, qanunun acizliyindən irəli gəlir.\nHər cür həbs cəzası kimi, ömürlük həbsin də tətbiqi cəmiyyətin təhlükəsizliyinə tam zəmanət verə bilməz. Ömürlük həbs zamanı məhkumun qaçmasını ehtimal etmək də mümkündür. Hər zaman, hər bir dövlətin cəzaçəkmə müəssisələrində ağır cinayətlərə görə məhkumların kütləvi, qrup halında qaçması faktı az olmayıb. Onların geri qaytarılması üçün çox vaxt sərf edilir və həmin şəxslər cəmiyyət üçün daha təhlükəli olur, bəzən də rejim əməkdaşlarına müqavimət göstərir, xəsarətlər yetirir, onlara qarşı yeni qətllər törədirlər. Bir sözlə, mühafizəçilərin həyat və sağlamlığı üçün ciddi təhlükə yaranır. Belələri "onsuz da ölüm hökmü yoxdur" - deyə insanlığa sığmayan vəhşiliklərini davam etməkdən çəkinmirlər. Belə şəxslər bəzən həbsxanalarda da sifarişli qətllər törədir və yaxud belə təhlükəli şəxslərin sifarişi ilə azadlıqda ictimaiyyətə qarşı ağır, serial cinayətlərə rəvac verilir.\nCinayətin qurbanlarının doğmaları qatilə rəhm edilməsi, ona qarşı həbs cəzasının tətbiqi ilə barışa bilmirlər. Ona görə də hər hansı bir yolla qisas almağa çalışırlar...\nDigər tərəfdən, qəsdən törədilən cinayətlərə görə həbs müddəti nə qədər uzadılsa, bir o qədər cəmiyyətə zidd halların qarşısı alınar, əmniyyətə təhlükə olmaz. Sirr deyil ki, cəzadan azad olmuş şəxslərin təkrar cinayət törədib geri dönməsi qısa zamanda baş verir. Çünki cəmiyyət belə arzuolunmaz şəxsləri ya qəbul etmək istəmir, ya da onları qarşılamağa hazır deyil. Məhz elə bu "hazırlıqsızlıq" cəmiyyət üçün, ictimai münasibətlər üçün baha başa gəlir. Təkcə 2012-ci il ərzində 12526 cinayət məsuliyyətinə cəlb edilmiş şəxslərin 1694 nəfəri əvvəllər məhkum olunmuşlardır. Bunların sırasında təkrar ağır cinayət törədənlər az deyil.\nİslam bir nəfərin digərinə bıçaq verərkən onun tiyəsini yox, sap tərəfini uzatmağı əmr edir. Hətta heyvan kəsimində belə, bıçağı heyvana göstərməməyi öyrədir. Düşmən meyitlərinə amansızlığı qadağan edir. Bu, ilahi bir hikmətdir. Xəstə xəstəliyinə uyğun dərmanla müalicə edildiyi kimi, cinayətkar da əməlin dərəcəsinə uyğun olan cəza ilə müalicə-islah oluna bilər. Cəzanın qanunun dili ilə məqsədi zərərçəkmişləri ovundurmaq, sosial ədaləti bərpa etməkdir. Amma qatilə "ölüm" tətbiq edilməyəndə, ona yaşamaq üçün imkan verməklə ədalət pozulur. Axı hüquq-azadlıq, ədalət və bərabərlik ölçüləri ilə kamilləşir. Günahkar ədalətli cəzasını almayanda, şüur da deformasiyaya uğrayır və bərabərlik də pozulur. Bu mənada, cinayətkar cəmiyyət üçün sosial bəla və qorxu daşıyıcısıdır, cəmiyyətin təhlükəli xəstəliyə yoluxmasının təzahürüdür. Ölüm cəzası isə bu xəstəliyin dərmanıdır. Məqsəd radikal təhlükəli mənbənin zərərsizləşdirilməsindən gedir. Maniya "xəstəliyinə" tutulmuş manyaklara-serial adam öldürənlərə rəhm etmək olmaz, onlara ölüm hökmü verilməlidir ki, cəmiyyət inkişaf etsin, vahimədən uzaq olsun.\nBəzi hüquqşünaslar belə hesab edir ki, ölüm hökmünün tətbiqi cinayətlərin qarşısını almağa təsir etmir. Yalnız cinayət baş verdikdə "düşünürük ki, onun qarşısını almaq olardı". İnsanın gələcəyi barədə də fikir söyləmək çətindir, lakin xüsusi amansızlıqla və qəsdən digər ağır cinayət törədənlərə qarşı ölüm hökmü tətbiq edilərsə, tam əminliklə demək olar ki, o bir daha heç bir yeni cinayətlərin subyekti olmayacaq!\nQeyd etmək yerinə düşərdi ki, ömürlük həbs residivliyin də qarşısını almır. Cəzasını çəkən belə cinayətkarlar cəzaçəkmə yerlərində də qətllər törədə bilir. Bütün qatillərə ömürlük həbs tətbiq etmək də dövlət büdcəsinin sərfiyyatı baxımından qəbuledilməzdir. Belə şəxsləri kimsəsiz ahıllar və uşaqlar sırasında görüb himayəyə almaq ən azı sadəlövhlükdür. Digər tərəfdən, qatillərin cəzalarını çəkdikdən sonra azadlığa buraxılması residiv cinayətlərin artımına səbəb olur.Bunu da inkar etmək olmaz.\nAmma ölüm hökmü bərpa olunarsa, o icra olunduqdan sonra təkrar olaraq yeni-ağır cinayətlərin baş verməsinə şərait birmənalı aradan qalxır.\nABŞ-nın Hyuston Universitetinin tədqiqatı əsasında alimlər belə fikrə gəliblər ki, əgər İllinoys ştatında ölüm hökmü qüvvədə olsaydı, baş vermiş 150 ölüm faktlarına yox demək və onların qarşısını almaq olardı. Ştatın Pepperday Universitetinin də tədqiqatına görə, ölüm hökmünün qüvvədə olduğu 1 il müddət ərzində ştatda 75 ölüm faktının qarşısını almaq mümkün olub. Rusiya kriminoloqu Pavel Astaxov belə hesab edir ki, əgər şəxs xüsusi amansızlıqla qətl törədərsə, cəzası onu həyatdan məhrum etməkdir.\nMəlumatıma görə, Sinqapura gedərkən təyyarədə sərnişinə "hər cür narkotik vasitələrin daşıyıcılarına ölüm var" yaddaş vərəqi paylanır. Bununla da şəhərdə narkomanlıq problemi yaşanmır, yəni ölüm hökmünə anaxronizm, zəmanənin tələblərinə uyğun gəlməyən köhnəlmiş adət, baxışlar, anlayışlar kimi baxmaq olmaz. Ölüm hökmünün əleyhinə və yaxud onun tətbiqinə razı olma mücərrəd anlayışdır. Söhbət ölüm hökmünün mahiyyətini anlamaqdan gedir. Bu cəza dövlətin cəza siyasətinin ana xəttini təşkil etməklə, insan hüquq və azadlıqlarının mühafizə edilməsidir. Təbii ki, belə cəza növü cinayət hüququnun bütün sahələrinə deyil, xüsusi sahənin müəyyən növlərinə şamil edilməlidir.\nÜmumi cinayətlərin və cinayətkarlığın profilaktikası üçün sosial müdafiə tədbiri kimi ölüm hökmü zərurət olaraq qəbul edilməlidir. Ölüm hökmünün halqasına düşməməyin çox asan yolu da var: cinayət törətməkdən uzaq ol! Allahın yaratdığı varlığa qəsd etmə. İradəli ol və şeytani hisslərdən yayın! Vəssalam. Mən ölüm hökmünün bərpasının və tətbiqinin tərəfdarıyam.\n- Yeni cinayət növlərinə qarşı mübarizə hansı səviyyədədir və cəmiyyətimi bu barədə məlumatlıdırmı?\n- Cəmiyyət inkişaf etdikcə yeni cinayət növləri meydana çıxır. Yeni oğurluq növü yoxdur. Amma yeni cinayətlər var. Sabah elə bir cinayət növü ortaya çıxa bilər ki, bununla bağlı bizim Cinayət Məcəlləmizdə maddə olmasın. İnsan alveri ilə bağlı cinayət yarananda da bizim Cinayət Məscəlləsində bu yox idi. 2005-ci ildən sonra, biz buna qarşı mübarizə aparmağa başladıq. Sadəcə sizə bir fakt deyim: 2014-cü ildə Azərbaycan Respublikasının İnsan Alverinə Qarşı Baş İdarəsi insan alveri ilə bağlı 97 fakt aşkarlayıb. Bu 2013-cü ildən təqrribən 20 faiz çoxdur. Bu, artımla müşahidə olunur. Burada 54 qurban var ki, onlardan 51-i qadın, 3-ü kişidir. 37 qadın Türkiyəyə, 16-sı Rusiyaya, 7-si Birləşmiş Ərəb Əmirliklərinə aparılıb. Biz, deyə bilmərik ki, cəmiyyətimiz tənəzzülə doğru gedir. İnkişafa doğru gedirik. Burada da bizim qanunvericilikdə boşluq var. Dövləti və cəmiyyəti narahat edən məqamlar ondan ibarətdir ki, bu cinayətlərin qurbanları arasında qadınlar çoxluq təşkil edir. Fahişəliyə cəlb etmə, əxlaqsiz yuvalar saxlamağa daha çox onların imkanları daxilindədir. Ən pis hal odur ki, biz, fahişəliyi Azərbaycan cəmiyyətində qadağan edə bilmirik. Əgər fahişəliyə cəlbetmə, əxlaqsız yuvalar saxlama qadağan olunubsa, niyə fahişəlik qadağan olunmur? Əgər fahişəlik qadağan olunmursa onda əxlaqsız yuva saxlama, fahişəliyə cəlbetməyə qarşı mübarizənin heç bir effekti olmayacaq. Azərbaycanda fahişəlik birmənalı şəkildə qadağan olunmalıdır. Bu, Azərbaycanın mentalitetinə də ziddir.\nRespublika üzrə il ərzində 21 min cinayət hadisəsi rəsmi qeydə alınır. Açılması 80 faizdən çoxdur. Amma sovet dönəmində cinayətlərin sayı az idi və açılma faizi də müvafiq deyildi. Bu cinayətlərin hamısı cəmiyyətdə baş verir. Azərbaycan vətəndaşının dövlətlə siyasi hüquqi bağlılığı var. Bu bağlılıq hər iki tərəfin üzərinə vəzifələr qoyur. Həm dövlət, həm də vətəndaşlar üçün. Dövlət ədalətli şəkildə qətlə yetirilən vətəndaşının qisasını digər vətəndaşından almalıdır. Əks təqdirdə belə ağır cinayətlərin sayı artacaq. Cəza dövlət tərəfindən ona görə tətbiq olunur ki, sosial ədalət bərpa olunsun. Məsələn, hansısa cinayətkar qadının qulağından sırğasını çıxarır. Həmin şəxs bunu bilərəkdən, düşünülmüş şəkildə edir. Nəticədə qadın ona məxsus olan əşyasını itirməklə yanaşı, həm də mənəvi-psixoloji zərbə alır. Niyə görə biz, bu cinayətkara yüngül cəza verməliyik? Yəni biz, nə qədər cinayətkarlıqla mübarizəyə adi hal kimi baxsaq problemlərimiz öz həllini tapmayacaq. 100 nəfərdən 70-nin polisdə qohumları çalışır. Amma insanlarımız polisə kömək etmək istəmirlər, bunu özlərinə sığışdırmırlar. Təbii, polisi mələk qiyafəsində görmürük. Onlar da insandırlar və hamısı nöqsansız ola bilməz. Amma onarın çətin və şərəfli peşəsi cəmiyyətdə lazımı qədər təbliğ olunmur. Bəzən polsin işinin hansı çətinlilklə başa gəldiyinin mahiyyətinə varmırlar. Məsələn, hansısa cinayətakarın Rusiyanın bir vilayətindən Azərbaycana gətirilməsini təsəvvür edin. Büdcəni və digər ehtiyacları bir kənara qoyuram. Bunun hansı çətinliklərlə başa gəldiyini bilmək laızmdır. Qandaldan birini cinayətkarın, birini isə polisin qoluna taxaraq gətirirlər. Mərhum prezident Heydər Əliyev deyirdi: "Dövlət iki halda sarsıla bilər. Cinayət var cəza yoxdur və ya cəza var cinayət yoxdur". Bax, faciə onda başlayır ki, günahsıza cəza verilir. Məhəmməd peyqəmbər (s) bunu başqa bir formada işlədib: "Günahsıza cəza veriləndə, günahkar cəzasız qalanda qiyamət başlayar". Günahkar necə cəzasız qala bilər? Cəmiyyət buna necə diqqətsiz yanaşa bilər? Qanunun vahiməsi olmalıdır, qanun adı gələndə insanlar özlərini yığışdırmalıdırlar. Qanun bu səviyyədə olmalıdır...\n- Yeri gəlmişkən Avropa Oyunlarının başlanmasına az qalıb. Təhlükəsizlik tədbirləri barədə nə deyə bilərsiniz, əlavə olaraq hansı addımlar atılmalıdır?\n- Avropa Oyunları yaxınlaşır. Çox ciddi hazırlıq işləri aparılır. Yüksək peşəkarlıqla həyata keçirilən təşkilatçılıq var. Bu inkişafı görən bəzi dövlətlər bizə qısqanclıq hissi ilə yanaşırlar. Bu qısqanclıq hələ ki qınına çəkilməyib. Proses dövlət başçısının nəzarəti altındadır, həm Daxili İşlər, həm Milli Təhlükəsizlik nazirlikləri tərəfindən prosesə ciddi nəzarət olunur. Həm də Azərbaycan vətəndaşları arasında kifayət qədər ayıq-sayıq insanlarımız var. Amma burada unudula bilən incə bir məsələ var. Unutmaq olmaz ki, bizə qonaq gələn insanların içərisində ələ alınan idmançılar və ya jurnalistlər ola bilər. Onlar elə bir məqamda təxribat törədə bilrlər ki, bu, heç bir zaman yaddaşımızdan silinməz. Belə variant mümkündür. Ələ alınmış insanlar Azərbaycan dövlətinin nüfuzuna xələl gətirmək məqsədilə təxribat törədə bilrələr. Vətəndaşlarımız burada ayıq-sayıq olmalıdırlar.


“Oscar” tarixində mükafat alan ilk müsəlman aktyor oldu – FOTOLAR – A24.Az\nA24.AzDünya“Oscar” tarixində mükafat alan ilk müsəlman aktyor oldu – FOTOLAR\n"Oscar" tarixində mükafat alan ilk müsəlman aktyor oldu - FOTOLAR\nİkinci planda oynadığı ən yaxşı kişi roluna görə mükafat alan aktyor Maxerşala Ali “Oscar” tarixində ilkə imza atıb.\n“A24.az”ın Türkiyə KİV-lərinə istinadən verdiyi məlumata görə, “Moonlight” (Ay işığı) filmindəki rolu ilə 2017-ci ilin “Oscar” mükafatlandırma mərasimində mükafat alan ilk müsəlman aktyor kimi tarixə düşüb. Mükafatlandırma zamanı etdiyi çıxışında həyat yoldaşına təşəkkür edən aktyor yenicə qız atası olub. Əldə edilən məlumatlara görə, aktyorun ötən həftə qız övladı dünyaya gəlib.\nSonradan müsəlman oldu…\n1974-cü ilin 16 fevral tarixində dünyaya gələn aktyorun əsl adı Maxerçalalhaşbaz Gilmore olub. Lakin amerikalı aktyor sonra İslam dinini seçərək müsəlman olub. Dinini dəyişdirdiyi üçün anası ilə böyük anlaşılmazlıqlar yaşayan aktyor daha sonra etdiyi seçiminin səbəbini anasına izah edərək aralarındakı münasibəti düzəltməyə nail olub.\nDünya, Şou-biznes, Din, Foto xəbər\nİslam, müsəlman, aktyor, ilk, tarix, mükafat, Oscar, ali, Ay İşığı, moonlight, ikinci rol, kişi aktyor, Maxerşala


KÜTLƏVİ TƏDBİRLƏRİN MÜHAFİZƏSİ » TORNADO» Mühafizə xidməti\nKÜTLƏVİ TƏDBİRLƏRİN MÜHAFİZƏSİ\nHal-hazırda şirkətin “Mühafizə hazırlığı” kursunu bitirmiş və sertifikatla təmin olunmuş 700-ə yaxın əməkdaşı Azərbaycanın bir sıra neft sektorunda (Balakanı Operating Company LTD, Azgerneft Operating Company), “Neftechala Operating Company” , “National Oil Vell Varco PTE LTD”, 1-ci Bakı Avropa Oyunlarının bütün ərazisində, Formula -1 oyunlarında (Bakı şəhər halqası Əməliyyat Şirkəti Eurodesign CSC), İstehsalat sahəsində “SOCAR Methanol MMC” , Su İdmanı Sarayı MMC, bir sıra təhsil müəssisələri (Sumqayıt Dövlət Texniki Kolleci), istirahət və ticarət mərkəzləri (“Bakı-TMP-3 ASC”, “Life Center MMC”, “Şəhər Ticarət Mərkəzi MMC”, “Şərq Motors MMC”, “Körpü Ticarət Mərkəzi”, “Lotos-SM MMC”, “Kainat Ticarət Mərkəzi”, “Səma Ticarət Mərkəzi”, Life Supermarketlər Qrupu), rabitə (“Connect” MMC), bir sıra səhiyyə sahəsində (“İnternational Medical Center-Bakı”, “İnternational Medical Center-2”, “MediLux”, “Baku Medical Plaza” bütün korpusları), “Azərbaycan Məişət Malları ASC”, “Engin LTD”, “Elektroterm MMC”, “Azalsan LTD MMC” və bir çox digər ofis və iş yerlərində, tikinti obyektlərində 24 saat ərzində fiziki mühafizə işinin təşkilində çalışır.\nHər hansı bir obyektdən mühafizənin təşkili üçün sifariş alındıqda, şirkətin ixtisaslı kadrlardan təşkil olunmuş xidmətin təşkili və nəzarət şöbəsinin mütəxəssisləri tərəfindən müvafiq monitorinq aparılır, obyektdə təhlükəsizlik problemlərinin mövcud vəziyyəti, mühafizənin təşkili üçün lazım olan güc və vasitələrin dislokasiyası və miqdarı barədə mülahizələr sifarişçiyə bildirilir.\nXidmət tarifləri obyektin monitorinqi aparıldıqdan və sifarişçinin tələbləri araşdırıldıqdan sonra qarşılıqlı razılaşma əsasında müəyyən edilir.\nMəhz bu mülahizələr əsasında da tərəflər arasında mühafizənin təşkili barədə müqavilə imzalanır.\nObyektlərdə mühafizəçilərin xidmətinin səviyyəsi, qanun və daxili təlimatlara əməl olunmasının vəziyyəti şirkətin “Xidmətin təşkili və nəzarət” şöbəsinin müfəttişləri tərəfindən daim nəzarətdə saxlanılır.\nPlanlı araşdırmalardan başqa, bütün obyektlərdə hər gecə yoxlamalar aparılır, rejim qaydalarının pozulması halları aşkarlanarsa, Əmək Məcəlləsinə uyğun şəkildə müvafiq tədbirlər görülür.


Azərbaycanda 1000-dən çox insan yod çatışmazlığından əziyyət çəkir | Report.az\nAzərbaycanda 1000-dən çox insan yod çatışmazlığından əziyyət çəkir\nAzərbaycanda 1000-dən çox insan yod çatışmazlığından əziyyət çəkir Ümumdünya Səhiyyə Təşkilatı Azərbaycanın 30-a yaxın rayonunu orta dərəcəli yod çatışmazlığı olan ərazi kimi qəbul edib"\n25 May , 2021 11:46\n"Ümumdünya Səhiyyə Təşkilatı Azərbaycanın 30-a yaxın rayonunu orta dərəcəli yod çatışmazlığı olan ərazi kimi qəbul edib. Ötən ilin rəqəmlərinə nəzər salsaq, ilkin diaqnozla uşaqlar (0-13 yaş daxil olmaqla) 129, yeniyetmələr (14-17 yaş daxil olmaqla) 17, gənclər (18 - 29 yaş daxil olmaqla) 397, böyüklər (30-dan yuxarı) 1 209 nəfər olmaqla qeydiyyata alınıb".\n"Report" xəbər verir ki, bu fikirləri Səhiyyə Nazirliyi Azərbaycan Tibb Universitetinin I cərrahi xəstəliklər kafedrasının assistenti Azər Hümmətov deyib.\nOnun sözlərinə görə, Şəki, Qax, Zaqatala, Balakən, Quba, Xaçmaz, Lənkəran, Naxçıvan bu ərazilər orta yod çatışmazlığı olan ərazilərdir: "Bu göstərici də sidikdə yodun analiz nəticəsi zamanı bəlli olur. Bu göstəricilərə əsasən ölkəmiz orta dərəcəli yod çatışmazlığı olan ərazilərə aid edilir. Qalxanabənzər vəzi xəstəliklərini iltihabi və qeyri-iltihabi olaraq bölmək olar. Qalxanabənzər vəzinin qeyri-iltihabi xəstəlikləri dedikdə bildiyimiz zob, yəni vəzinin böyüməsi nəzərdə tutulur. Qalxanabənzər vəzi düyünləri də xoş və bədxassəli olmaqla 2 hissəyə bölünür. Digər qrup isə qalxanabənzər vəzinin iltihabi xəstəlikləridir. Haşimoto xəstəliyi (Autoimmun tiroidit), qalxanabənzər vəzin funksional yetməzliyinə ən çox səbəb olan xəstəlikdir. Bu xəstəlik zamanı orqanizm özü öz toxumasını tanımır, onu yad bir orqan və yaxud cism kimi qəbul edərək yox etməyə çalışır".\nA.Hümmətov qeyd edib ki, qalxanabənzər vəzinin lazım olandan az hormon ifrazı xəstələrdə bir çox şikayətə səbəb olur: "Bu əlamətlərə çox asan kilo almaq və ya pəhriz saxlanmasına baxmayaraq kilo verə bilməmək, halsızlıq, qəbizlik, dəridə quruluq, əzələ ağrıları, xolesterin miqdarının artması, qırışıq və xüsusilə göz ətrafında şiş olması, saç tökülməsi, unutqanlıq, soyuğa qarşı həssaslıq və əl-ayaq üşüməsi aiddir. Əgər şəxsdə bu əlamətlərin bir neçəsi mövcuddursa, qalxanabənzər vəzinin funksiyası mütləq yoxlanılmalıdır. Hipertiroid, yəni qalxanabənzər vəzinin lazım olandan çox hormon ifrazı ümumi olaraq maddələr mübadiləsini sürətləndirir və bundan qaynaqlanan şikayətlərə səbəb olur. Bunların başında iştahanın yaxşı olmasına baxmayaraq kilo itkisi, sakit vəziyyətdə nəbzin dəqiqədə 80-dən yuxarı vurması, döyüntü şikayətləri, təzyiqin yüksəlməsi, istiyə dözümsüzlük və gecə tərləmələri, yuxusuzluq, əsəb, dərinin davamlı olaraq nəmli/tərli olması, əzələ ağrıları və aybaşı pozğunluğu hesab edilir".\n"Zobun diaqnozu adətən fiziki müayinə zamanı qoyulur. Zob həmçinin digər səbəblərə görə aparılan radioloji müayinələr (məs., yuxu arteriyalarının USM müayinəsi) zamanı təsadüfi tapıntı da ola bilər. Əgər düyünlərin ultrasəsdə şübhəli göstəricisi aşkarlanarsa biopsiya təyin edilir. Bu nəticələrin 90%-i əksərən xoşxassəli cavab olaraq gəlir. Qalxanabənzər vəzi xərçənginin növləri içərisində ölkəmizdə ən çox papilyar tipə rast gəlinir. Ümumiyyətlə qalxanabənzər vəzi xərçənglərinin 75%-i bu növdür. Bu xərçəng növləri adətən 20-50 yaş arasında, qadınlarda kişilərə nisbətən 3 dəfə artıq müşahidə edilir. Folikulyar tip: bu qrup xəstələr daha çox 40-60 yaş arası qadınlardır. Bu tip qalxanabənzər vəzi xərçənglərinin 10 %-ni təşkil edir. Çox təəssüfki qalxanabənzər vəzi xərçəngi də cavanlaşan xəstəliklərindəndir. Amma qorxmaq lazım deyil. Zamanında müdaxilə ilə təhlükəsiz şəkildə aradan qaldırılır. Zob xəstəliyi irsiyyət daşıyır. Hətta bununla bağlı ölkə ərazisində tədqiqat aparılıb. Daha çox Haşimot (Autoimmun tiroidit) son zamanlar irsiyyətdə daha çox rast gəlinir. Ana xətti ilə ötürülməsi aşkarlanıb, qız uşaqlarında daha çox üzə çıxır. Qeyd etmək istəyirəm ki, Azərbaycan Tibb Universitetinin əməkdaşları olaraq 2017-ci ildə ölkənin endemik bölgələrində məktəblilər arasında qalxanabənzər vəzi xəstəliklərinin yayılma tezliyini öyrənmək məqsədi ilə tədqiqat işi aparmışıq və onun nəticələri beynəlxalq məqalələrdə dərc edilib. Bu istiqamətdə tədqiqat işlərimiz davam etdirilir"- deyə mütəxəssis vurğulayıb.


Azərbaycanın "Bonaqua" suyu "Möhtəşəm dad" beynəlxalq mükafatına layiq görülüb - AZƏRTAC – Azərbaycan Dövlət İnformasiya Agentliyi\nAzərbaycanın "Bonaqua" suyu "Möhtəşəm dad" beynəlxalq mükafatına layiq görülüb\nAzərbaycanın "Bonaqua" içməli suyu Belçikada Beynəlxalq Dad və Keyfiyyət İnstitutu ("The International Taste & Quality Institute" – iTQi) tərəfindən "Superior Taste Award" ("Möhtəşəm dad") mükafatına layiq görülüb.\n"Coca-Cola" şirkətindən AZƏRTAC-a bildiriblər ki, "Bonaqua" suyu dünyanın ən iri sərinləşdirici içki istehsalçısı olan "Coca-Cola" şirkətinin 500 brendindən biri olmaqla "Azerbaijan Coca-Cola Bottlers" tərəfindən istehsal edilir. "Superior Taste Award" dünyada qida və içki məhsulları üzrə ən mühüm beynəlxalq mükafatlardan biridir.\nŞirkətdən bildirilib ki, "Azerbaijan Coca-Cola Bottlers" şirkəti "Bonaqua" məhsullarının istehsalı prosesində tanınmış şollar suyundan istifadə edir. Təhlükəsizlik və ən yaxşı dad keyfiyyətlərinin təminatı üçün su bir neçə mərhələdə təmizlənir. Son məhsul formasında alıcılara təqdim edilən "Bonaqua" suyu Azərbaycanda qida sənayesində mövcud qanunvericiliyin tələblərinə tam uyğun olmaqla yanaşı, bütün beynəlxalq keyfiyyət standartlarına, o cümlədən "Coca-Cola" şirkətinin daha yüksək tələb və normalarına cavab verir.\nAZERTAG.AZ :Azərbaycanın "Bonaqua" suyu "Möhtəşəm dad" beynəlxalq mükafatına layiq görülüb


Bonsai, xüsusi texnikalarla ağacların qab içində budanarak\nvə bodurlaştırarak böyüdülməsi sənətidir.\nYaponca olan bu söz, nimçə ( qab ) mənasını verən " bon " və bitki mənasını verən " sai " sözlərindən götürülmüşdür, saxsıdaki ağac və ya bitki mənasını verər. Bonsai sənəti Yaponiyaya 7-9. əsrlərdə Çindən gəlmişdir. Çində Penjing adı verilən ağac minyatürleştirme sənətinin minlərlə illik tarixi var. Yalnız penjingin bir fərqi vardır. Penjingde bir tək saxsıda bir ağac deyil, məsələn bir neçə miniatür ağacın kölgəsində oturan bir kəndli təsvir edilməkdə idi.\nBonsailer miniatür olmalarına baxmayaraq ətrafımızda gördüyümüz ağaclardan heç bir fərqləri yoxdur. Diqqətlə seçilən ağac budaqları, budanarak və maraqla yetiştirilerek miniatür ağac görünüşü qazanar.\nƏn gözəl bonsailer dayaz və yayvan saksılarda yetiştirilənlərdir. Mütəlif şəkillərdə bonsailer var: süpürgə şəklində — şəlalə şəklində — küləyə açıq şəkildədir. Yaponların təbiətə olan ehtirasları həyatlarına da əks olunmuş və illər keçdikcə bağbanlığa verdikləri önəm artmışdır.\nBonsailerde bu mədəniyyətin bir parçasını meydana gətirir və böyük şəhərlərdə insanların təbiətə olan həsrətlərini miniatür olaraq qarşılamaktadır. Ümumiyyətlə bonsailerin iqlimə uyğumlaşmalır çox çətindir.\nBuna görə də bonsailerin yetişdirilməsi xüsusi bir maraq tələb edir, yetiştirilirkın ağacın təbii xüsusiyyətinə, torpağın nəmliliyine, seçilən saxsını xüsusiyyətlərinə, işıq və təbii şərtlərə çox diqqət yetirilməlidir.\nBu şərtlər təmin edildikdəı kiçik balkonlu bir ev Bonsai kolleksiyası üçün kifayətdir. Bonsai ağac və kol növlər edilsə də çox bilinən ev bitkilərini də Bonsai edilir. Bunlardan Ficus ən məhşurudur. Açelya, şefleradan da Bonsai edilməkdədir. Ən kiçik bonsailere verilən ad mame (paxla) dir. Ən məşhur bonsailer isə təxminən boyları 15 sm qədər olanlardır.\nBonsai yetişdirmək bir az bağçılıq məlumatı və səbr tələb edir.\nBonsai etmək istəyənlərin ən çox etdiyi səhv Bonsai ücün nəzərdə tutulan ağac, kol və ya bitki növünü dərhal dar və dayaz bir qaba basdırılmasıdır. Bu istənilən nəticəyə çata bilməmək hətta bitkinin məhvinə səbəb olur. Bonsainin istənilən forma çatana qədər mümkün olan ən bol torpaqlı bir yerdə və ya mümkün olan ən böyük saxsılarda sərbəst və sürətli böyüməsi təmin edilməlidir. Nizamlı olaraq sulaması və gübrelenməlidir. Ancaq bu şəkildə istənilən nəticəyə sürətlə çatılar.\nTəbiətdən olan bonsaiye Yamadori deyilir. Yaxşı bir baxımla 3 ilə qədər müddətdə budaq və kök tərbiyəsiylə istədiyiniz forma sala bilərsiniz.\nTarix: 08.12.2014 / 16:19 Müəllif: Aziza Baxılıb: 54\tBölmə: Biologiya\nBitkilər necə xəbərləşirlər\nbir insana nece cadu etmek olar Sızanağa səbəb olan 5 vərdiş Mese Nə olar yenidən böyüt məni ANA Yuxuda Cehiz görmək Bedi eserler Cocuklugumun En Guzel Anilari Sevgi Meselesi Bibi ucun ser Güclü saçlar üçün düzgün qidalanma Şam satmaq Sarı Gozelliye DÜNYANIN HƏQİQƏTİNİ AÇIQLAYAN MİSALLAR Altıncı mis situativ Bankrot mən xeyriyyəci olsaydım nə edərdim Yalnış Anlamaq Əl-Məlik qadinda folekullar gec yetisirse ne etmeli Hami OxusunCox MARAQLI VE LAZIMLI Dində And I Avara film 1951 quran elifbasi atalar sozu yalana aid Yuxuda qan qusmaq Maraqlı Hadisələr Hansıdı Siffeyn Iyi Ki Varsin Ağahuseyn Tehmune Hardasa Ağladı Bir Qızıl üzük Google şirkəti əməkdaşlarını işə katerlə aparmağa Yuxuda Daz keçəl görmək Manaf Dadaşov Xestelikler toy gecesinde qiz utanirsa soyunmursa oglan qiza n Dahilerden Kelamlar TƏQDİMAT 40 acar duasi Imkansizin Molla Nesreddin Nogtelere kiside gibeley xesdeliyi haqda Yildiz Sevgiye Umid 67 Bolum Ləkələrdən Mustafa HESRETIN QAPIMA GELENDEN BERI


«Əsgəri bit yeyir»\n2021, 13 Aprel, çərşənbə axşamı, Bakı vaxtı 05:41\n«Hərbi xidmətdəki övladımızın sağlamlığı təhlükədədir, dövlətimə yalvarıram bizə kömək eləsin».\nBelə bir xahişlə AzadlıqRadiosunun Qaynar Xəttinə Milli Ordunun «N» saylı hərbi hissəsində xidmət edən Rəfael Abdurrəhmanovun əmisi Telman Abdurrəhmənov müraciət edib. Qardaşı oğlunun yanından sonuncu dəfə yanvarın 17-də gəldiyini deyən Telman Abdurrəhmanovun sözlərinə görə, əsgərin bütün bədənini yara basmasına baxmayaraq onu hospitala müalicəyə göndərmirlər:\n«Hərbi and içəndən bu günə qədər o uşağın bütün bədəni yaradır. Onu elə vəziyyətdə qaldırılar dağa, sonra da endirilər tibbi hissəyə. Bir dəfə hospitalda da olub, məzuniyyətə də gəlib. Vəziyyəti çox ağırdır, sətəlcəm olmaq təhlükəsilə üz-üzədir».\n«KOMİSSİYA GƏLƏNDƏ XƏSTƏ ƏSGƏRLƏRİ DAĞA QALDIRIRLAR»\nTelman Abdurrəhmanov iddia edir ki, onun qardaşı oğlu kimi bu vəziyyətdə olan əsgər həmin hərbi hissədə az deyil:\n«Hərbi hissəyə komissiya gələn kimi uşaqları qaldırılar dağa ki, onları heç kim görməsin, komissiya gedən kimi yenidən endirirlər. Batalyon komandirinə yalvarıram, o yaxşı adamdır, düşürürlər tibbi hissəyə, amma onun yaralarına ancaq «zelyonka» sürtürlər. Uşağı öldürürlər, incidirlər, belə şey olmaz axı. Bizə deyirlər ki, bu xəstəlik müalicə olunmasa vərəmə çevriləcək. İmkan yoxdur tez-tez yanına getməyə, atası 16 ildir itkin düşüb, anası, qardaşı işləmir, biz bir təhər yardım edirik vəziyyətləri çox ağırdır, bunu bütün Zaqatala şəhəri bilir»\nTelman Abdurrəhmanov deyir ki, bu vəziyyətdə olan əsgər yalnız hospitalda müalicə olunmalıdır:\n«Amma nə edirik uşağı hospitala göndərmirlər. Bütün bədənini bit yeyir. Bir dəri, bir sümükdür. İnanın ki, uşağın bədənində o qədər yaralar var ki, adam onun bədəninə baxmaq istəmir».\n«VALİDEYNLƏR ŞİKAYƏTƏ MEYLLİDİRLƏR»\nRəfael Abdurrəhmanov Zaqatala rayon hərbi komissarlığından ötən ilin iyulunda hərbi xidmətə çağırılıb.\nMüdafiə Nazirliyinin mətbuat xidmətinin rəis müavini Teymur Abdullayev isə bu ittihamları əsassız sayır:\n«Əsgər Abdurrəhmanov bir ay hərbi hospitalda yatıb, sonra məzuniyyətə göndərilib. Məzuniyyətdən qayıdandan sonra bir də müayinə olunub. Sonuncu dəfə beş gün əvvəl müayinə edilib. Hazırda ön xətdə deyil, tibb məntəqəsindədir. Vəziyyəti yaxşıdır. Sadəcə, onun valideynləri şikayətə meylli insanlardı. İstəyirlər ki, necə olursa-olsun, əsgəri arxa cəbhəyə keçirtsinlər. Bunun üçün şantaja belə əl atmaqdan çəkinmirlər».\n-Əsgərin xəstəliyi nə olub ki, hospitalda yatıb?\n-Müəyyən şikayətləri olub. Şikayətlərə uyğun da zospitalda müalicə olunub. Orda da yaxşılaşıb. Onda heç bir problem yoxdur.\n-Şəkillərdən də görünür ki, əsgərin ayağında yaralar var. Bəs bu nə yaralardı?\n-Mən bayaq da dedim, onun valideynləri şikayətə meylli insanlar olduğu üçün görünür, nə vaxtsa, əsgərdə belə yaralar olub, o şəkli də onda çəkilib.\nHƏRBİ PROKURORLUĞA ŞİKAYƏT ETMƏK MÜMKÜNDÜR\nVəkil Azər Nağıyev deyir ki, Abdurrəhmanovun valideynləri Müdafiə Nazirliyinə müraciət edə bilərlər, əgər aldıqları cavab onları qane etməsə, yuxarı instansiyalara, o cümlədən Prezident Aparatına müracət edə bilərlər. Əgər əsgərin sağlamlığıyla bağlı hərbi hissədəki vəzifəli şəxslərin qanunsuz hərəkətləri müşahidə edilərsə, onda Hərbi Prokurorluğa şikayət verə bilərlər.


Suqovuşandan xoş xatirələr - FOTOLAR\nAzad olunmasından bir il ötdü. Nəhayət bizə də, Suqovuşanda olmaq şərəfi qismət oldu.\nDoğru.az xəbər verir ki, “Avrasiya Beynəlxalq Araşdırmalar İnstitutu” İB, “Regional Hüquqi və İqtisadi Maarifləndirmə” İB, “Nəfəs” İB, Sahibkar Qadınlar Assosiasiya, “Təxris Olunmuş Hərbçi Gəncləri Maarifləndirmə İB və Tərtərin İcra Hakimiyyətinin başçısı Müstəqim Məmmədovun iştirakı ilə Suqovuşandan xidmət edən hərbçilərlə və quruculuq təmir-bərpa işi görən mülki vətəndaşlarla görüşüb, onlara Qarabağ motivli xatirə hədiyələri təqdim etdik. Torpaqlarımızın azad edilməsinin ildönümü münasibəti ilə təbriklərimizi çatdırdıq.\nƏlbəttə, Suqovuşanın azad olunmasının strateji önəmi mübahisə üçün mövzusu deyil. Suqovuşanda da bildirdiyimiz kimi, Müzəffər Ali Baş Komandanımızı siyasi iradəsi, qətiyyəti, prinsipiallığı, Silahlı Qüvvələrimizin fədakarlığı, xalqın dövlətlə birliyi qələbəmizi təmin edib.\nBelə bir strateji ərazimizin azad edilməsində şəhid olmuş Vətən oğullarının əziz ruhu qarşısında ehtiramla baş əyib, yaralı qazilərimizə şəfa diləyib, müharibənin bütün iştirakçılarına salam – sayğılarımızı yetirdik.


AQTA əməkdaşları üzüm bağlarında fitosanitar monitorinqlər həyata keçirib » Newscenter.az\n29 İyul 2019, 16:00\nNewscenter.az.29.07.2019. Azərbaycan Respublikasının Qida Təhlükəsizliyi Agentliyi (AQTA) Respublika üzrə fitosanitar müşahidələri davam etdirir. Agentlikdən Newscenter.az-a bildirilib ki, növbəti müşahidələr Samux rayonunda həyata keçirilib.\nAgentliyin əməkdaşları tərəfindən Samux rayonunda “Kaberne”, “Şiraz”, “Mədrəsə”, “Şardone”, “Rkasiteli”, “Merlo”, “Saperavi” və s. üzüm sortları yetişdirilən 309 ha texniki üzüm bağında monitorinq aparılıb.\nMüşahidələr zamanı 24 ha “Rkasiteli” texniki sortu yetişdirilən üzüm bağının 1 ha-da Salxım yarpaqbükəni (Törədici Polychrosis botrane Schiff.) zərərvericisinə sirayətlənmə halları aşkar edilib.\nƏrazidə Salxım yarpaqbükəni zərərvericisinə qarşı kimyəvi mübarizə tədbirləri həyata keçirilib və bağ Agentliyin fitosanitar mütəxəssisləri tərəfindən nəzarətə götürülüb.\nQeyd edək ki, Salxım yarpaqbükəninin tırtılları üzümün yetişmə mərhələsində bir gilədən digərinə keçərək, məhsulun zədələnməsinə və çürüməsinə səbəb olur.


21 May dünya dağılacaqmı?! » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\n21 May dünya dağılacaqmı?!\nQiyamət günü, dünyanın sonu... Bunlar dünya bina olandan bəri insan oğlunun ən çox sevdiyi, maraq göstərdiyi mövzulardandır. 2000-ci ildə, milleniumda dünyanın sonunun çatacağını deyirdilər, olmadı. 12 il sonraya, 2012-ci ilə atdılar bu günü. Son olaraq da 2011-ci il 21 may tarixi gündəmdədir.\nOndan başlayaq ki, «Qiyamət günü»nün 21 mayda olacağını sıradan falçılar, öncəgörənlər demir. Bu, nəzəriyyəni ABŞ-da məşhur sima sayılan, eyni zamanda özünü kahin elan edən 89 yaşlı "Ailə radiosu”nun sahibi Harold Kempinq elə öz radiosu vasitəsilə yayır. Artıq radio vasitəsilə qiyamət gününün saatı da elan edilib. Səhər saat 6-da, 21 may 2011-ci ildə... Həmin gün şiddətli qasırğanın qopacağı, toz-dumanın insanın gözünü tutacağı deyilir. Artıq H.Kempinq nəzəriyyəsinin davamçıları karvanlarla Amerikanın dörd bir tərəfini dolaşaraq, bu ideyanı yaymaqla məşğuldular.\nDünyanın sonunun çatacağını elan edən H.Kempinq bunun konkret necə baş verəcəyini isə açıqlamayıb. Amma bir şeyi dəqiq bilir ki, Yer kürəsinin cəmi 2 faizi bu gündən sağ-salamat qurtula biləcək. Sağ qalanlar arasında isə onun davamçılarının düşəcəyi səslənən iddialar sırasındadır. Rusiya mətbuatının yazdığına görə, məşhur simanın davamçıları gün-gündən artır və artıq minlərlə insan bu sıralara qoşulub. Əvvəlcə onun açıqlamaları ölkədə o qədər də ciddi qarşılanmırdı, amma indi ABŞ-ın ən məşhur telekanalları bu təhlükə ilə bağlı süjetlər yayımlayır, onun rəyini tirajlayırlar.\nBəs yaxşı, kimdir bu Kempinq? Sıradan dələduz, mövhumatçı, yoxsa şarlatan? Kempinq daha öncə həm də kilsədə çalışıb. Amma 1962-ci ildə ilk dəfə dünyanın yaranması, sonu ilə bağlı fikirlər, rəqəmlər səsləndirməyə başlayıb. İlk dəfə dünyanın sonunun 1994-cü ildə çatacağını söyləməklə böyük səs-küy qoparmışdı. Buna görə də 1988-ci ilin may ayında onun Xristian İslahat Kilsəsində dərs deməsinə qadağa qoyuldu. Kilsədən çıxandan sonra Kempinq Bibliya Qardaşlığı Alamedası yaradıb. 1994-cü ildə "1994" adlı kitab nəşr edib və elə həmin kitabda qeyd edib ki, Yüksəliş (Allah tərəfindən seçilmiş insanların cənnətə yüksəlməsi) 1988-ci ildən başlanan 23 illik böyük sıxıntı dönəminin sonunda meydana gələcəkdir. 21 dekabrda isə dünya bir atəşlə yox ediləcək. Nuhun tufanından 7000 il sonra, yaradılışdan isə 13023 il sonra. Onun dediyinə görə, 1988-ci ildən 2011-ci ilə qədərki ərəfədə kilsəyə şeytan rəhbərlik edəcək, o da inancsız insanların ürəklərini saxlayacaq. Bu isə ildən-ilə insanların Allah qarşısında daha çox suçlu, daha az inanclı olması ilə nəticələnəcək.\n1994-cü ildə dünya dağılmadı, çünki....\nYuxarıda da yazdığımız kimi, Kempinq dünyanın sonunun 1994-cü ildə çatacağını deməklə böyük səs-küyə səbəb olmuşdu. Amma bu, baş vermədiyi üçün ona olan inam da sarsılmışdı. Bununla belə, Kempinq deyirdi ki, bu nəzəriyyədə yanılma payı da var: "1994-cü il dünyanın sonu üçün ən uyğun tarix idi. Amma 1988, 1994 və 2011-ci il çox kritik tarixlər hesab olunur”.\nDaha bir detal. 1994-cü ildə dünyanın sonu versiyası yanılanda Kempinq iddia etdi ki, "demək, bizim hələ İncildən öyrənməli olduğumuz çox şey var. Yanılma payımız ona görə qüvvədədir”. Bundan başqa, özünü öncəgörən elan edən bu şəxs 2011 teoriyasına inanmayanları da "qurtulmayacaqlarını bildikləri üçün insanların beynini qarışdırmaqda” ittiham edib. Amma elm adamları düşünür ki, bircə ay sonra Kempinq bu cümlələri də təkrarlayacaq: "Bəli, 2011-ci ilin 21 mayında dünya dağılmadı. Bu, o deməkdi ki, Allahın bizə rəhmi gəldi. Biz İncili daha dərindən oxumalı və mənimsəməliyik”.\nOnu da deyək ki, Kempinqin sahibi olduğu radiolar 48 dildə, Rusiyadan Türkiyəyə, Cənubi Afrikaya qədər bir çox ölkədə yayımlanır. Özü isə iddia edir ki, 70 ildir İncilin araşdırılması ilə məşğuldur və qarmaqarışıq hesablamalar nəticəsində gəldiyi 21 may 2011-ci il versiyasının yanılma payı cüzidir. Onun sözlərinə görə, qısa müddət öncə Yaponiya, Yeni Zelandiya, Haitidəki zəlzələlər də bu qiyamətin əlamətlərindəndir. Tənqidçilər xatırlayır ki, 1994-cü ildə də Kempinq eyni ssenarini tətbiq edib. Hətta həmin ilin 6 sentyabr tarixində onun yüzlərlə dinləyicisi Alamidadakı (Kaliforniya) zala toplaşaraq, qiyamət dəqiqəsini gözləyiblər.\nHesab günü insanların çox qorxduğu bir şeydir və bu gündə Allah dünyanı insanların günahlarına görə məhv edəcək. "Yəhova Şahidləri”, eləcə də kilsələrdə bununla bağlı təbliğatlar gedir. Böyük şəhərlərdə də insanlara xəbərdarlıq kağızları paylanmağa başlanıb. Kağızlarda belə yazılıb: "Müharibələr, xəstəliklər, radiasiya burulğanları və ölümlər. Artıq dünya özünü təmizləməlidir. 21 maya qədər dünyada görmək istədiyiniz ən son işləri görün...”\nİngilis alimləri razılaşmır\nİngilis alimləri isə bu teoriya ilə əsla razılaşmırlar. Onlar dünyanın sonunun nə zaman və necə gələcəyini artıq təsbit etdiklərini açıqlayıblar. Araşdırmalara görə, Günəş bir qızıl div olaraq genişlənəcək, dünyanı özündən uzağa itələməsinə baxmayaraq, bu uzaqlıq yetərli olmayacaq, dünya Günəşin xarici qabığının içinə çəkilərək qorxunc istilik içərisində buxarlanıb yox olacaq.\nİngiltərədəki Sussex universitetinin astronomiya bölümündən Robert Smithə görə, bütün araşdırmaların nəticəsində dünyanın son günü ilə bağlı ortaya iki tarix çıxıb: bunlardan biri dünyanın sonunun 7.6 milyard il sonra gələcəyidir. İkinci təxmin isə dünyadakı həyatın bundan çox daha öncə yox olacağını göstərir. İstiliyin sürətlə artması dözülməz olacağı üçün Yer kürəsi buna cəmi 1 milyard il dözə biləcək. İncildə də qeyd olunub.\nBəs Qurani-Kərim nə deyir?\nİslam alimlərinə görə isə Qiyamətin dəqiq vaxtını Allahdan başqa heç kim bilə bilməz. Allahın sonuncu kitabı olan Quranda bu barədə müəyyən ayələr yer alıb. Ancaq vaxt məsələsi sirr pərdəsi kimi qalır. Necə ki, ruh haqda insan çox az bilgilidir, eləcə də qiyamət məsələsi yalnız Uca Yaradanın hökmündə olan bir məsələdir.\n"İslamın yanaşması bundan ibarətdir ki, bir gün hər kəsin cavab verəcəyi gün - Qiyamət mütləq olacaq. Hər kəs öz əməllərinin cavabını verəcək. Amma bunun tarixini proqnozlaşdırmaq əsassız bir məsələdir - inanc və rasionallığın ziddinədir. Allaha aid olan bir məsələdir və onun əlindədir. Yayılan fikirlər isə xurafatdan başqa bir şey deyil”. Bu da dəyərli ilahiyyatçımız Hacı İlqar İbrahimoğlunun qənaətidir.\nVə sonda... Belə iddialar təbii ki, hər zaman olub və olacaq. 21 maya nə qalıb ki...\n21 May Dünyanın sonudur ?\n21 May 2011 18:00 Dünyanın sonudur?\nAmerikalı moizəçi qiyamət günün dəqiq vaxtını açıqladı\nALLAH bilen meslehetdir!!!\n21 may 2011 22:45\nBESDI DAHA INSANLARI DELI ETMENIZ.DUNYANIN DAGILMASINI ALLAHDAN BAWQA HEC KES BILMIR!BU GUN BIZIM CEKDIKLERIMIZ PSIXIKI SARSINTINI O KEWIW CEKMEYIB.O KEWIWI CEZALANDIRMAQ LAZIMDI.\newi dagilandada dagilacaqda))))))))))))))))))))))))\n20 may 2011 22:03\nAllahdan bashqa hec kes bilmez deyilenler ferziyelerdi.\n20 may 2011 21:37\nALLAHIN YARATDIGI INSANLAR ONUN ISINE QARISA BILMEZ.VAXTINIZI BOS SEYLERLE KECIMIYIN.\nbunu ALLAHDANbasqa hec kim bilemez\nQurban oldugumuz ALLAH dan basqa hec kes bilmez.bildi bilmedi hami danisir.ALLAH a werh getirmeyin ozu en boyuk gunahdi.melumata gorede sagolun.\n20 may 2011 00:44\nmen bunlara inanmiram cunki allah olan terde alimde birsey diye bilmez...\nsorry yerde yazmaliydim terde yazdim\nmen heç inanmıram onlara.bunu ancaq Allah biler.bu arada mayın 21i hemde menim ad günümdür :)))\n14 may 2011 21:10\nbow bow weylerdi.hec kim buna inanmasin.tekce Allah bilir dunyanin dagilmasini.vessalam.bawqa hec kes\nTesekkurler bu hadiseni Allahdan basqa hec kim bile bilmez\nCaann senin ad gunu 22-si menimki ise 23-dur. deyesen biz adgunu kecire bilmiyeciyik... Qorxma hele ne qeder ad gunleri kecireciyik InseAlah. Dagilmaz bu dunya, sadece felaketler olacaq.\no xanim duz deyir ola bilsin 21 i amerika dagilsin .\n13 may 2011 10:17\nİnşallah Allahın köməkliyi ilə hec ne olmaz.\n13 may 2011 04:16\nee bu ne sohbetdiye hami cixardib aa\nDÜNYA DAĞILACAQ DEYƏNDƏKİİİ SADƏCƏ FƏLAKƏTLƏR OLACAQDAAAAAA\nALLAH BILER dagilcaq ya yox.Biz bilmerik\nAllahdan bashqa heeeeeeeeeech kim bile bilmez!\n12 may 2011 23:24\naaaaa 21 menim ad gunumduye ne ddagilmagi\nAllah bilir o gunun ne zaman geleceyini. hele refiqem menimle zarafat edirki ad gununu gormuyeceysen, deyir 23-u torpagin altinda kecireceysen ad gununu . Duzdu aciglaniram ona ,eseblesiremki bele gic-gic zarafat etmesin. Ele bilirdim tek o deyir, ama indi hami danisir o gunden. InseAllah ayin 22-i size burdan Salam yazacam hamiya. esi bos verin getsin, Allah bilir yalniz, her seyin dogrusun bilen Tek olan Allahdi.\nalahdan bawqa hec kim bunu bile bilmez qaldiki men 1-ci siifede oxuyanda da deyirdiler ki dunya dagilacaq bow bow sozlerdi elimler deyibler yox biler alimler hardan bilire\nAllah bilen melehetdi\n12 may 2011 23:01\newi dagilandada dagilacaqda..............\n12 may 2011 22:57


Hacı Qəhrəmanlı — Vikipediya\n39°52′45″ şm. e. 48°55′37″ ş. u.\nHacı Qəhrəmanlı — Azərbaycan Respublikasının Şirvan şəhərinin inzibati ərazi vahidində qəsəbə. Yaşayış məntəqəsini 1870-ci ildə burada oturaqlaşmış hacıqəhrəmanlı nəsli saldığına görə belə adlandırılmışdır.\n2 Əhalinin məşğuliyyəti\nAzərbaycan, Şirvan şəhəri\nHacı Qəhrəmanlı qəsəbəsi Kür çayının Şirvan şəhəri sahilində düzən sahədə yerləşir. Qəsəbədə yaşlı sakinlərin dediyinə görə Qəhrəman kişi ötən əsrin əvvələrində öz qohum-əqrəbaları ilə birlikdə Şamaxıdan köçmüş, burada məskən salmışlar. Qəhrəman kişi Məkkə ziyarətinə gedib qayıdıb. O vaxtdan qəsəbə onun şərəfinə "Hacı Qəhrəmanlı" adlandırılıb. 1950-ci illərə qədər qəsəbədə 30–40 ev olub. 1950–1970-ci illər arasında ərazi cəhətdən Salyan və Sabirabad rayonlarının tərkibinə daxil olub. 1970-ci ildən Əli Bayramlı şəhərinə verilib. 1975-ci ildə Əli Bayramlı şəhərinin tərkibində qəsəbə statusu verilib. Hacı Qəhrəmanlı qəsəbəsi şimal tərəfdən Şirvan şəhəri, cənubdan Salyan rayonu, şərqdən təpəlik, qərbdən Kür çayı ilə əhatə olunmuşdur. Aran zonasıdır. Qəsəbənin coğrafi mövqeyi əlverişlidir. Qəsəbə Şirvan-Salyan yolunun kənarında yerləşir. Ərazisində respublika tabeliyində olan "Şirvan" İES və "Şirvan" OYL müəssisələri yerləşir. Hazırda qəsəbə ərazisində 507 təsərrüfat var. Qəsəbənin əhalisi 2123 nəfərdir. Onlardan 1327 nəfəri əmək qabiliyyətli yaşdadır. Qəsəbə əhalisinin 314 nəfəri işləyir. Əhalinin işləməyən hissəsi əsasən şəxsi təsərrüfatlarında çalışır. Qəsəbənin hüdudları daxilində torpaqlar 895,12 hektardır. Bundan: — dövlət mükiyyətində 638,31 ha — xüsusi mülkiyyətdə 42,53 ha — bələdiyyə mülkiyyətində 214,28 ha-dir Qəsəbənin hüdudları daxilində torpaqlar 895,12 hektardır.\nƏhalinin məşğuliyyətini əsasən əkinçilik,heyvandarlıq,quşçuluq təşkil edir.\nMəntəqələri[redaktə | mənbəni redaktə et]\nQəsəbədə 1 Bələdiyyə, 630 şagird yeri olan 1 orta məktəb, 1 kitabxana, 1 klub, 1 maşınlar üçün yuyucu sexi, 1 həkim məntəqəsi, 1 EATS, 1 maye qaz doldurma məntəqəsi, 1 baytarlıq məntəqəsi fəaliyyət göstərir. Qəbristanlığı, məscidi var. Şəhərlə qəsəbə arasında 4 ədəd mikroavtobus işləyir.Əhaliyə 4 sayli poçt şöbəsi xidmət göstərir.Bu poçt xidmətindən qonşu kəndlərdə istifadə edir. Hazırda qəsəbədə 156№-li Elektron stansiya fəaliyyət göstərir. Qəsəbədə xidmət göstərən həkim məntəqəsi Bələdiyyənin otağında yerləşir. Bir otaqda da diş məntəqəsi yerləşir. 2013-cü ildə baytarlıq məntəqəsi də tikilib istifadəyə verilib. Qəsəbədə mədəni-maarif sahəsində işlər görülür. Əhaliyə 1 kulub, 1 kitabxana xidmət edir.\nŞirvan şəhərinin Hacı Qəhrəmanlı qəsəbəsində 2003-cü ildə 128 nömrəlik "Karel" tipli EATS quraşdırılmışdır. 2004-cü ildə Hacı Qəhrəmanlı qəsəbəsində 128 nömrəlik "Karel" tipli EATS çıxarılaraq əvəzinə 256 nömrəlik DRX-4 tipli EATS quraşdırılmışdır. 2011-ci ildə Hacı Qəhrəmanlı qəsəbəsi ilə mərkəzi ATS arasında köhnə analoq tipli kabel çıxarılmış 10 km uzunluğunda fiber-optik kabeli qoyulmuş və bununla da Hacı Qəhrəmanlı qəsəbəsi yüksək keyfiyyətli rəqəmsal xidmətlə təmin olunmuşdur. Artıq Hacı Qəhrəmanlı qəsəbəsi yüksək sürətli ADSL genişzolaqlı internet xidməti ilə təmin edilmişdir.\n↑ Hacı Qəhrəmanlı // Azərbaycan toponimlərinin ensiklopedik lüğəti. I cild. Bakı: "Şərq-Qərb". 2007. 304. ISBN 978-9952-34-155-3.\n↑ 1 2 http://www.shirvan-ih.gov.az/page/47.html\n↑ Poçt və Rabitə: Şirvan şəhər Telekommunikasiya qovşağı. shirvan-ih.gov.az saytı\nMənbə — "https://az.wikipedia.org/w/index.php?title=Hacı_Qəhrəmanlı&oldid=6268056"\nBu səhifə sonuncu dəfə 4 yanvar 2022 09:59 tarixində redaktə edilib.


Ailə və karyeranı problemsiz necə idarə etməliyik? – PSİXOLOQ YAZIR | Gənc Ailə\nAna Səhifə AİLƏ Ailə və karyeranı problemsiz necə idarə etməliyik? – PSİXOLOQ YAZIR\nAilə və karyera. Daim müzakirələrə səbəb olan bu mövzu həm də insan həyatının böyük bir qismini tutan ən önəmli öhdəliyidir. Bunlardan hansı daha önəmlidir? Qərarımızda hansına daha çox üstünlük verməliyik? Seçim qarşısında qaldıqda nə etməliyik? Bütün bu sualların əslində hər kəsə şamil ediləcək konkret bir cavabı yoxdur. Bu sualların cavabı insanın cinsinə, yaşına, dünyagörüşünə, yaşadığı şəraitə, məkana, dövrünə, maddi vəziyyətinə uyğun sözsüz ki, dəyişmiş ola bilir. Son illərdə əksər gənclər təhsil almağa, daha sonra iş imkanlarını irəlilətməyə səy göstərir. Əvvəllər daha çox ailə qurmağa üstünlük verilərkən son dövrlərdə sanki bu nisbət dəyişib. Təhsil alan gənc ailə qurmazdan öncə iş sahibi olmağı qarşısına məqsəd qoyur. Xüsusən oğlanlar əvvəlcə iş sahəsində özünü təsdiq edib maddi gəlirini yaxşılaşdırdıqdan sonra ailə qurmağa üstünlük verirlər. Maddi gəliri az olan kişilərin ailə qurmadan öncə iqtisadi vəziyyətini təmin etmək üçün evlənmə planını müəyyən müddətlik təxirə salması sözsüz ki, məntiqə uyğundur. Kişilərə nisbətən qadınlarda bu hallara çox rast gəlinməsə də, iş sahibi olub daha gec yaşda ailə quran və ya karyerası üçün ailə qurmaqdan tamamilə imtina edən qadınlar da az deyil.\nHəm ailə, həm iş ciddi məsuliyyət tələb edir. Bununla yanaşı, həm də cavabdehlik və vaxt tələb edən ailə və karyera bu məqamda toqquşur və bir-birinə müəyyən dərəcədə mane olur. Çünki bütün gün işdə olan kişi yorğun olduğu üçün ailəsinə gözlənilən diqqəti ayıra bilməmiş ola bilər. Və ya ailəsinin qayğısına qalmalı olan qadın işində istədiyi nəticəni əldə etməmiş ola bilər. Amma bütün bu sadaladığımız çətinliklərə baxmayaraq həm yaxşı bir evliliyə, həm də kifayət qədər ciddi uğurlar qazandığı bir işə sahib olan insanlar da az deyil.\nAilə-karyera balansını necə qorumalıdırlar? Burada əsas şərtlərdən biri vaxtı doğru bölə bilməkdir. Bundan da önəmlisi bölünən vaxtı səmərəli istifadə edə bilməkdir. İşləyən şəxs həm işinə, həm də ailəsinə zaman ayırmalıdır. Yaxşı olardı ki, işləyən qadın və ya kişi iş saatı ərzində işlə bağlı məsələləri həll etsin və ailəsinə ayırdığı vaxtı sırf onlara sərf etsin.\nHəmçinin həyat yoldaşının dəstəyi də ən vacib şərtlərdən biridir. Çox vaxt kişilər maddi vəziyyətləri yaxşı olduğu üçün xanımlarının işləməyinə narazı olurlar. Amma unutmaq lazım deyil ki, iş sadəcə gəlir mənbəyi deyil. Bu, həmçinin insanın özünü təsdiqləməsi üçün də bir vasitədir.\nGeriQadınları sevindirib, kişilərin cibini “boşaldan” 8 Mart... - Qadınlar günü ləğv edilməlidir? İrəliİmmun sistemini viruslara qarşı gücləndirməyin yolları


Yeni Əhmədbəyli-Füzuli-Şuşa avtomobil yolunun inşasını həyata keçirmək üçün iki Türkiyə və bir Azərbaycan şirkəti seçilib.\nAzərbaycan Avtomobil Yolları Dövlət Agentliyi bildirir ki, Şuşaya çəkiləcək yeni avtomobil yolu layihəsi şərti olaraq 5 hissəyə bölünüb.\n“Əsas qüvvə olaraq Azərbaycan Avtomobil Yolları Dövlət Agentliyinin canlı qüvvəsi və texnikaları hazırda layihə boyu tikinti işlərini həyata keçirir. Bundan başqa çətin relyefə malik olan ərazilərdə avtomobil yollarının inşası ilə bağlı təcrübəyə malik 2 türk və 1 yerli tikinti şirkəti də layihəyə cəlb olunub.”\nƏhmədbəyli-Füzuli-Şuşa avtomobil yolunun tikinti layihəsinin uzunluğu 101.5 kilometr, yolun ümumi eni 37.7 metr təşkil edəcək.\nYeni avtomobil yolunun əsas hissəsinin eni 21.5 olmaqla, 4 hərəkət zolağından ibarət olacaq. Bundan başqa relyefin imkan verdiyi əraziyə qədər layihə üzrə hər bir istiqamətdə əlavə geniş hərəkət hissəsinə malik 1 ehtiyat zolağının inşası da nəzərdə tutulub. Ehtiyat zolaqları ilə birgə yolun bir hissəsinin 6 hərəkət zolağından ibarət olması planlaşdırılır.\nYeni Füzuli-Şuşa magistral avtomobil yolu başlanğıcını Hacıqabul- Bəhrəmtəpə-Mincivan-Ermənistan Respublikası ilə dövlət sərhədi magistral yolunun Füzuli rayonunun Əhmədbəyli kəndindən keçən hissəsindən götürməklə işğaldan azad edilmiş Füzuli, Xocavənd və Xocalı rayonlarının ərazisindən keçəcək.


Gələn il AB prezidenti Estoniya olacaq\nGələn ilin sonlarında Avropa Birliyinin prezidentliyi Estoniyaya keçəcək. London qurumu tərk etmək niyyətini açıqladığından rəhbərlik Estoniyaya keçəcək. Məlumatı AB iyulun 26-da yayıb.\nBaş nazir Theresa May ötən həftə bildirib ki, britaniyalı seçicilərin qərarına doğru ilk addım kimi Britaniya gələn iyulda prezidentliyi qəbul etməyəcək.\nİyulun 20-də birliyin 28 üzv dövlətinin səfirləri Estoniyanın prezidentliyini altı ay qabağa çəkmək barədə razılığa gəliblər. Avropa Şurasının Prezidenti Donald Tusk ötən həftə söyləyib.\n2013-cü ildə AB-yə qoşulmuş Xorvatiya isə 2020-ci ilin birinci yarısında prezidentliyi alacaq.\nHazırda prezident Slovakiyadır və gəlın ilin birinci yarısında onu Malta əvəzləyəcək.


"Xiaomi" şirkətinin daşınan elektronika çeşidinə "Haylou" brendinə məxsus yeni "ağıllı" saat əlavə edilib. Dairəvi siferblata malik klassik dizaynda hazırlanmış "Solar" adlı cihaz uzun müddət avtonom işləyir, su və toza qarşı dayanıqlıdır, həmçinin faydalı funksiyalar dəstinə malikdir.\n"ICTnews" Elektron Xəbər Xidməti "4pda.ru" saytına istinadən yazır ki, "Haylou Solar LS05" saatı 240x240 piksel təsvir ölçülü 1,28 düymlük LCD displeylə təchiz edilib. İstehsalçı əmin edir ki, ekranın parlaqlığı hətta informasiyanı günəş şüaları altında rahat oxumağa imkan verir. Korpusu metaldan hazırlanmış "ağıllı" saat "IP68" standartını dəstəkləyir.


Türkiyə ilə Azərbaycan arasında "Güzəştli ticarət sazişi" təsdiqlənib\nEv İqtisadiyyat Türkiyə ilə Azərbaycan arasında “Güzəştli ticarət sazişi” təsdiqlənib\nAzərbaycan Respublikası və Türkiyə Respublikası arasında İmtiyazlı Ticarət Sazişinin təsdiq edilməsi barədə qərar qəbul edilib.\n25 fevral 2020-ci ildə Azərbaycanın paytaxtı Bakıda imzalanan müqavilə tərəflər arasında müqaviləyə daxil olan bəzi məhsullar üçün mövcud gömrük rüsumlarının azaldılması və ya aradan qaldırılması, qeyri-tarif və tarif kimi baryerlərin aradan qaldırılması, iqtisadi əlaqələrin harmonik inkişafı yolu ilə ticarəti gücləndirmək və buna təşviq etmək, ticarətin davamlı böyüməsi üçün daha proqnozlaşdırıla bilən və təhlükəsiz bir mühit yaratmaq, eyni zamanda, əlverişli ədalətli rəqabət şərtləri yaratmaq məqsədi daşıyır.\nTicarət əlaqələrini gücləndirməyi hədəfləyən sazişin həyata keçirilməsi ilə əldə ediləcək müsbət nəticələri müşahidə etmək üçün razılaşmada iştirak edən nümayəndələrdən ibarət birgə komitə də yaradılıb.\n2020-ci ildə Türkiyə və Azərbaycanın ticarət dövriyyəsi 4 milyard 160 milyon 825 min ABŞ dollar təşkil edib.\nTicarət dövriyyəsinin dəyəri əvvəlki ilin göstəricilərinə nisbətən 8%-e qeder azalıb.\nBelə ki, 2019-cu ildə Azərbaycanın Türkiyə ilə ticarət dövriyyəsi 4 milyard 509 milyon 496 min ABŞ dolları təşkil edirdi.\nHesabat dövründə Azərbaycandan Türkiyəyə 2 milyard 597 milyon 777 min dollar dəyərindən məhsul ixrac edilib. 2019-cu ilin göstəricilərinə nəzərən ixrac həcminin dəyəri 9.3% azalıb.\nEləcə də, Türkiyədən Azərbaycana 1 milyard 563 milyon 48 min ABŞ dollar dəyərində məhsul idxal edilib. İdxal həcminin dəyəri əvvəlki ilə nisbətən 5.1% azalıb.\n2020-ci ildə Azərbaycanla ümumi ticarət dövriyyəsində Türkiyənin payı 17% təşkil edib.\nƏvvəlki məqaləABŞ-ın yeni prezidenti Co Baydendən ermənipərəst siyasət gözləmək olarmı?\nNövbəti məqalədəJirnovski: “Ərdoğan Şanxay Əməkdaşlıq Təşkilatına və Avrasiya İqtisadi İttifaqına üzv olmaq istəyirdi”\nAzərbaycan Bolqarıstandakı səfirliyi “Silk Way” aviaşirkəti ilə bağlı bəyanat yayıb\nAXCP fəalı Turan İbrahimin oğurlandığı deyilir\nGürcüstanda 200-dən çox seçki məntəqəsi Azərbaycan dilində seçki bülletenləri ilə təmin...


“Unibank”dan istifadə etməyin, balansdan pul oğurlayırlar – MÜŞTƏRİLƏR XALQA SƏSLƏNDİ - AzToday\nƏsas səhifə/İqtisadiyyat/“Unibank”dan istifadə etməyin, balansdan pul oğurlayırlar – MÜŞTƏRİLƏR XALQA SƏSLƏNDİ\n“Unibank”dan istifadə etməyin, balansdan pul oğurlayırlar – MÜŞTƏRİLƏR XALQA SƏSLƏNDİ\n07 Yanvar, 2022 [15:52]\n“Unibank”ın müştərisi Arzu Hümbətova narazıdır. Tia.az bildirir ki, müştəri bankı oğru, məsuliyyətsiz adlandırır.\n“Dekabrın 29-dan 70.69 borcuma 72 manat artıq ödəniş etmişəm, ancaq balansımı artırmırlar. Mədaxil isə 70.69 göstərir. 500 manat balansımı borcumu tam ödəməyimə baxmayaraq, 498.74 saxlayır. Dəfələrlə zəng etmişəm, məntiqli cavab verilməyib, yola verirlər.\nEmail yazib, qəbz şəkli atmışam, geri dönüş etmirlər, suala cavab ver bilmədiklərinə görə “filiala yaxınlaş” deyirlər. İzah edirəm ki, ödənişi sizin terminaldan ödəmişəm. Cavab tapa bilmirlər. Sizə məsləhətim qəti şəkildə bu bankdan istifadə etməyin, balansdan pul oğurlayırlar”.\nBankın digər mütərisi Mahirə Rəşidova qeyd edb ki, eyni problem onun da başına gəlib: “Terminalda dəyişiklik olub, bunu müştərilərə bildirmirlər. Ödəniş edib, elə həmin gün mail üzərindən qəbzin şəklini göndərdim. Hesabıma keçirməyiblər. 2 gün gecikmə düşdükdən və yenidən zəng etdikdən sonra hesaba keçirdilər. Məcbur qalıb əlavə məbləğ də ödədim”.\nFərid Aydın isə deyir ki, son üç ildə “Unibank” müştərisi olub: “Lakin son 6 aydan bir qədər çoxdur mənim də güvənim qalmayıb bu banka. Qətiyyən müştəri məmnuniyyətini düşünmürlər. Bir çox proqram təminatları ya yarımçıq, ya da tamamilə işlək deyil. Ümumiyyətlə bu banka bulaşdığıma çox peşmanam”.\nAydən Rzayeva da “Unibank”ın şikayətçilərindəndir: “Port Bakuda ATM-ləri kartımı qaytarmadı. 177 ilə əlaqe saxladəm, dediler ancaq 10 iş günü ərzində geri dönüş edəe biləcəklər. Yeni kart sifariş etmək üçün müraciət etdim. Mən “visa” kart istəsəm də “master card hazırlayıblar. Ümumiyyətlə səhv onlarda olsa da minnət qoyaraq danışırlar”.


Türkiyәnin İqtisadi Perspektivlәri 22/2018 | TRT Azerbaycan\nTürkiyәnin İqtisadi Perspektivlәri 22/2018\nSon illәrdә beynәlxalq enerji şirkәtlәrinin Cәnubi Kıbrıs, Misir, Fәlәstin,İsrail vә Livan sahillәrindә apardığı tәdqiqatlar regionun enerji potensialının üzә çıxmasında mühüm rol oynadı.\nEnerjidә ticarət mərkəzi olma yolunda əmin addımlarla irəliləyən Türkiyə hәm coğrafi mövqeyi nöqteyi nәzәrindәn, hәm dә sahib olduğu enerji potensialı baxımından tәqdim etdiyi transfer marşrutları ilә regionda enerji təhlükəsizliyi mәsәlәsindә üstün rola malikdir.\nBu mövqe Türkiyəni regiondakı enerji siyasətinin formalaşmasında hər ötən gün daha aktiv söz sahibinə çevirməkdədir.\nBu çәrçivәdә ilk böyük tәbii qaz eytiyatları 2009-cu ildә İsrailin Mәhdudlaşdırılmış İqtisadi Regionu daxilindəki Tamar bölgәsindә, 2010-cu ildә isә Leviathan bölgәsindә kәşf edilib.\nŞәrqi Aralıq dәnizindә tәdqiqat işlәri davam edәrkәn 2011-ci ildә Cәnubi Kıbrısda 198 milyard kubmetr tәbii qaz ehtiyatına malik olan Afrodita bölgәsi aşkar olundu.\n2015-ci ildә Misir sahillәrindә kəşf edilən 850 milyard kubmetr tәbii qaz ehtiyatına malik Zohr bölgәsi də bu sıradandır.\nBelәliklә, Şәrqi Aralıq dәnizi regionu enerji mәsәlәsindә bölgәnin önәmli bir parçasına çevrildi.\nLakin bölgә ölkәlәri bu ehtiyatları necә istifadә edәcәklәrinә dair konkret addım atmadı.\nBәs, Şərqi Aralıq dənizi ölkələri kәşf edilәn tәbii qaz ehtiyatlarını necə istifadә edәcәk? Malik olduqları təbii qazı bazara necə çatacaqlar və bölgənin enerji ticarətindəki rolu nə olacaq?\nBütün bunlar Şərqi Aralıq dənizi ölkələrinin hәlә dә dəqiq cavab vermədiyi suallar arasındadır.\nBeynәlxalq Enerji Agentliyinin göstәricilәrinә görә, 2022-ci ilәdәk qlobal tәbii qaz istehlakının 4 trilyon kubmetrә çatması dünyada tәbii qaz ehtiyatlarının әhәmiyyәtini hәr ötәn gün artırır.\nLakin bu bir reallıqdır ki, bu gün dünyada tәbii qaz ehtiyatına malik olmaq hәmin ölkәnin hər zaman üstün mövqe әldә etmәsinә imkan vermir. Resurs sahibi olmaqla yanaşı bu ehtiyatların ticarәtinin necә hәyata keçirilәcәyi vә bazara hansı şәkildә çatdıracağı mәsәlәsi də çox mühümdür.\nHәmin ehtiyatların bazara çatdırılması üçün müәyyәn enerji transferi marşrutları mövcuddur. Bu marşrutlar arasında olan Türkiyә әn mәqbul marşrutu tәqdim edir.\nAncaq Şərqi Aralıq dənizi ölkələrinin bu məsələdə konkret addım atmaması fərqli alternativ marşrutlar axtarışında olduqlarına işarə edir.\nƏlbətdə, bu axtarışların nə dәrәcә doğru olduğu müzakirəyə açıq məsələdir. Çünki Türkiyə öz ərazisindən keçən tәbii qaz boru kəmərləri vә gәlәn ay fəaliyyətə başlayacaq Trans-Anadolu qaz boru kәmәri TANAP ilә enerji ticarətindəki rolunu daha da gücləndirəcək.\nLakin görülən odur ki, Şərqi Aralıq dənizi ölkələri hələ də təbii sərvətlərə sahib olma üstünlüyünü dəyərləndirmək məsələsində strateji həll variantı axtarışlarını inkişaf etdirə bilməmiş və Türkiyənin bölgədəki üstün mövqeyini görə bilmiş deyillər.\nAçığı, bu gedişlə qısa vaxt ərzində Şərqi Aralıq dənizində inkişaf etdiriləcək enerji siyasəti heç də xoş olmayan nəticələr verəcək kimi görünür.\nEtiketlәr: Türkiyə , TANAP


Daha bir ölkə dünya çempionatına vəsiqə qazanıb Xalq.biz\nDaha bir ölkə dünya çempionatına vəsiqə qazanıb\nTagged: bir, çempionatına, daha, dünya, ölkə, qazanıb, vəsiqə\nDanimarka milli komandası futbol üzrə 2022-ci il dünya çempionatına vaxtından əvvəl vəsiqə qazanıb.\n“Report”un məlumatına görə, Skandinaviya təmsilçisi F qrupundakı VIII tur qarşılaşmasında evdə Avstriyaya qalib gəlib. Yeganə qolu 53-cü dəqiqədə Yoakim Mele vurub.\nBununla da 8-ci oyunda 8-ci qələbəsini qazanan Danimarka yığması xalını 24-ə çatdırıb və sona 2 tur qalmış 17 xala malik Şotlandiya üçün əlçatmaz olub.\nQeyd edək ki, daha əvvəl Almaniya da DÇ-2022-yə vəsiqə qazanıb.\nPrevious Post: Draqan Stoykoviç: “Sonuncu dəqiqəyədək üstünlük bizim tərəfimizdə oldu”\nNext Post: Bakıda 4 nəfərin ölümünə səbəb olan iş adamının kürəkəninin vəsatəti təmin edilməyib


Anaların vəziyyəti: Azərbaycan 61-cidir\n2021, 28 Sentyabr, çərşənbə axşamı, Bakı vaxtı 05:01\nBeynəlxalq «Save the Children» təşkilatı dünyada anaların vəziyyəti haqda illik hesabatını dərc edib. Hesabat müəllifləri 165 ölkədə anaların vəziyyətini araşdırıb.\nTəşkilat anaların vəziyyətini müəyyən edərkən bir neçə faktoru, o cümlədən onların səhhətini, təhsilini, iqtisadi durumunu və qidalanmasını nəzərdən keçirib. Ölkələr üç qrupa bölünüb: Birinci qrupda inkişaf etmiş, ikinci qrupda inkişaf etməkdə olan, üçüncü qrupda isə inkişaf etməmiş ölkələr yer alıb.\nAzərbaycan inkişaf etməkdə olan ölkələr qrupundadır. Siyahıda 61-ci olan Azərbaycan Honduras (60) və Tacikistan (62) arasında qərarlaşıb. Ermənistan 30-cu, Gürcüstan isə 42-ci yerdədir.\nVƏZİYYƏT KRİTİK DEYİL\nDilarə Əliyeva adına Qadın Hüquqlarını Müdafiə Cəmiyyətinin sədri Novella Cəfəroğlu deyir ki, Azərbaycanda anaların vəziyyəti çətin olsa da, kritik deyil:\n«Azərbaycan analar üçün çətin ölkədir. Anaların uşaqlara baxması, qidalandırmaları yaxşıdır. Azərbaycanda analar uşaqlarına nəsə tapıb yedirdir. Ancaq özləri çox əziyyət çəkirlər. Qadınların vəziyyətinin ağır olması ilə razıyam. Ancaq Azərbaycanı Hondurasla bir sıraya qoymaq düzgün deyil».\nƏfqanıstan - 2010\nHesabata əsasən, analar üçün ən yaxşı yer Norveçdir. İslandiya 2-ci, İsveç 3-cü, Yeni Zelandiya 4-cü, Danimarka isə 5-ci yerdədir.\nƏN PİS VƏZİYYƏT NİGERDƏDİR\nNiger analar üçün ən pis ölkə sayılır. Ərzaq qıtlığı ölkəni siyahıda Əfqanıstandan da geriyə atıb. Halbuki, Əfqanıstan 2 il ardıcıl olaraq sonuncu yeri tuturdu. Bu il isə bir addım irəliləyib.\nTəşkilat bildirir ki, pis qidalanma anaların az çəkili və zəif uşaqlar dünyaya gətirməsinə səbəb olur. Bu analar özləri də vaxtilə pis qidalanıb. Ana yoxsuldursa, həddən artıq işləyirsə, sağlam deyilsə, o, övladını da qidalandıra bilmir.\nTəşkilat həmçinin qeyd edir ki, anaların vəziyyəti ölkənin zəngin ya kasıb olması ilə ölçülmür. BBC-nin Afrika üzrə analitiki Martin Plaut deyir ki, Malayziya kasıb ölkə olsa da, gözlənildiyindən daha yaxşı nəticə göstərir. Burada uşaqlar doğulandan bir saat sonra ana südü ilə qidalanırlar. Ana südü ilə qidalanma 2 yaşına qədər davam edir.


SÜNNƏTLƏ ƏLAQƏLİ ƏTRAFLI MƏLUMAT - Op.Dr.Agil Abilov - XƏBƏR - FİNS.AZ TİBB\nSÜNNƏTLƏ ƏLAQƏLİ ƏTRAFLI MƏLUMAT - Op.Dr.Agil Abilov\nSÜNNƏTLƏ ƏLAQƏLİ ƏTRAFLI MƏLUMAT\nSÜNNƏT ƏSNASINDA PENİS ESTETİKASI CİNSİ YAŞAM ÜÇÜN ƏHƏMİYYƏTLİDİR\nAzərbaycanda sünnətin estetik cəhətdən önəmi bilinmir. Halbuki ilk baxışda normal kimi görünən ancaq bir uzman tərəfindən müayinə edildiyində penis və ətrafında dəqiq olaraq müəyyən edilə bilən doğuştan anomaliyalar sünnət əsnasında düzəldilmədiyi təqdirdə uşağın gələcəkdəki cinsi yaşamına mənfi təsir edəbilər.\nBu səbəblə sünnətin doğru zamanda ve yaşda, uşaq cərrahiyyəsi və-vəya uşaq urologiyası uzmanı tərəfindən və lazım olduğunda əməliyyat əsnasında penis estetikası ilə birlikdə olunması, həm uşağın gələcəkdəki psixoseksual, həm də cinsi yaşamını daha rahat hala gətirər.\nSünnətin doğru şəxslər tərəfindən olunması cinsi yaşam üzərində nə qədər təsirlidir?\nAilələr sünnət toyunu deyil sünnət edecək şəxsi önəmsəməlidir!!\nSünnət kimi; gələcəkdə uşağın ruh ve bədən sağlığını yaxından maraqlandıran cərrahi cəhd, hələ də çox hallarda həkim olmayan “sünnətçilər” tərəfindən olunmaqdadır. Heçbir cərrahi əməliyyat sadə deyildir və bəzən çox qarmaşıq hala gələ bilər. Buna görə də sünnət də kiçimsənmədən və cərrahiyyənin esas prinsiplərindən güzəşt eləmədən olunmalıdır. Çünkü uyğun cərrahiyyə ilə olunmayan sünnət, çox ciddi sağlıq problemlərinə səbəb olabilər. Əyləncə üçün hədsiz məsrəf yerinə, sünnət əməliyyatını penis cərrahiyyəsi mövzusunda uzman bir şəxsə etdirmək , uşağın gələcəkdəki psixososyal ve cinsi cəhətdən problem yaşamasını əngəlləyəcəkdir.\nSünnətçi deyil doktor!\nSünnət əsnasında, cinsiyyət organında ortaya çıxan şəkil pozuqluqları, sünnətçilər tərəfindən olunan qeyri-düzgün sünnət nəticəsində olur. Bu estetik problemlər uşağın sosial-mədəni yaşantısına və cinsi həyatına mənfi yöndə təsir edər. Halbuki sünnət, təcrübəli uşaq cərrahiyyəsi yada urologiyası uzmanları tərəfindən olunduğunda həm cinsiyyət organının estetikası pozulmaz həm də gözdən qaçabilən doğuştan anomaliyalar sünnət əsnasında düzəldilə bilər. Başda uşaq urologiyası uzmanları olmaq üzərə, uşaq cərrahiyyəsi ve urologiya uzmanı kimi təhsilli şəxslər tərəfindən sünnət olunması ən sağlıqlı və etibarlı yoldur.\nSünnət əsnasında penis boyu uzatma kimi estetik girişimlər də olunabilərmi?\nSünnət əsnasında penis estetikası cinsi yaşam üçün önəmli!\nSünnət əsnasında cinsiyyət organının estetikası ailələr ve sünnəti edən kişilər tərəfindən önəmsənməz. Ancaq sünnət, yalnızca ənənəvi və mərasimsəl tərəfi ilə deyil, uşağın gələcəkdə cinsi həyatını yaxından əlaqədar edən estetik görüntüsü ilə də dəyərləndirilməlidir. Həkim, uşağı sünnət öncəsində, cinsiyyət organında hər hansı bir doğuşdan problem olub olmadığı yönündən müayinə ederək, lazım olarsa penis düzəldici işləmlər planlaya bilər.\nPenisin gələcəkdə funksiyonal ve estetik görüntüsü diqqətə alınaraq, penis düzəldici əməliyyatlar ve estetik uyğulamalar sünnət ilə eyni seansda oluna bilər. Hətta penisdəki gözdən qaça bilən bəzi önəmli əyriliklər düzəldilə bilər ve doğuşdan olan genital bölgə toxuması içində batıq duran penislər də sünnət əsnasında diqqətli bir cərrahi girişimlə çölə çıxarılaraq, penis boyu qismən uzadıla bilər. Beləliklə, həm uşağın həm də gələcəkdəki ailəsinin psixoseksual ve cinsi yaşamı daha rahat hala gətirilmiş olar.\nSünnət hansı şəraitdə olunmalıdır?\nCəmiyyətdə, sünnətin tibbi yönü və cərrahiyyəsindən çox, “mərasimsəl” yanına önəm verilir. Sünnətin, əyləncə ön planda olduğu üçün böyük əksəriyyətinin ev, poliklinika, sağlıq kabineti kimi sağlıqsız mühitlərdə olunması, kütləvi sünnət kampaniyaları ilə həm cərrahi həm də psixolojik olaraq bütün şərtlərin çeynənməsi uşaqda ciddi sağlıq problemlərinə səbəb ola bilər. Özəlliklə kütləvi sünnət mərasimlərində uşağın keçirəcəyi fiziki ve psixolojik travma gözardı edilməktədir. Psixolojik olaraq mənfi təsirlənən uşağın irəlidə, cinsi həyatında önəmli problemler ortaya çıxabilər. Cərrahi əməliyyat üçün uyğun olmayan yerlərdə və şərtlərdə qətiyyən sünnət olunmamalıdır.\nİdeal sünnət yaşı neçədir?\nSünnət iki yaşından əvvəl yada 6 yaşından sonra olunmalıdır\nUşaqların 2-3 % nə təsir edən sünnət xətaları, hələ də önəmli bir problemdir. Sünnət, zamanlaması ilə əlaqədar tam bir həmfikirlilik olmasa da, texniki olaraq hər yaşda oluna bilər. Ancaq uşaqlarda 2-6 yaş (xüsusilə 3-5 yaş) arasında cinsi şəxsiyyət qazanılmaqdadır, psixolojik olaraq uşaq həssas bir dönəmdədir. Uşaq bu yaşlarda sünnət edildiyində cəzalandırıldığı düşüncəsinə qapılabilər. Ayrıca yetişkin yaşamında, cinsi istəksizlik və sərtləşmədən qaynaqlanan cinsi problemlər yaşayabilər. Bu səbəbdən yanlış zaman və mühitlərdə olunan sünnət, uşağın həm cinsi yaşamı və buna bağlı olaraq psixolojik inkişafına mənfi təsir etməktədir. Bu səbəblər də göz önünə alınaraq, tibbi məcburiyyət yoxdursa 2-6 və ya 3-5 yaş arası dönəmdə sünnət tövsiyə edilməməktədir. Bu vəziyyətdə, sünnətin ya ilk 1 ay içində (penis uyğundursa ideal olanı), ya 6 ay-2 yaş arası dövrdə yada 5-6 yaşından sonra olunması uyğundur.\nKörpələr doğulduqdan 24 saat sonra sünnət edilə bilər\nSünnət sonrası baxımın asanlığı, yara yaxşılaşmasının daha qısa müddətdə olması, ümumi anesteziyaya ehtiyac olmaması və psixolojik travma əmələ gətirməməsi kimi üstünlükləri səbəbiylə, yenidoğulmuş dövrdə sünnət ən idealı olaraq dəyərlindirilməktədir. Vaxtında və normal kilo ilə doğulan körpələr, ilk 24 saatını doldurduqdan sonra sünnət oluna bilər. Ancaq bu dövrdə körpələrin ağrı duymayacaği fikri səhvdir. Ona görə də işləm əsnasında ağrı hissətməmələri üçün yerli keyləşdirici mütləq olunmalıdır.\nİbtidai məktəbə gedən uşaqlar sünnətə necə razı edilməlidir?\nSünnət lazım olarsa şəkil çəkilərək başa salınmalıdır\nUşaq bezdən ayrılmadan yəni 6-12 ay arasında sünnət edildiyində, vəziyyəti daha asan atlatmaqda və pis bir xatirə olaraq xatırlamamaqdadır. Əgər sünnət uşağın şüurlu bir yaşında olunacaqsa, sadə, açıq və dəqiq cümlələrlə başa düşülən bir şəkildə izah edilməlidir. Lazım olarsa sünnət dərisinin nə olduğu, sünnət zamanı penisə tam olaraq nə olunacağı, cinsi organa hər hansı bir zərər vermədən sadəcə sünnət dərisinin uyğun bir şəkildə kəsiləcəyi şəkillərlə başa salınmalıdır.\nUşağın sünnət ilə əlaqədar suallarına düzgün cavab verilməli\nSünnət 5-6 yaşından sonra ediləcəksə; uşagın istədiyi yaş nəzərə alınmalı ailə bu məsələdə inad edərək, uşağı aldatma və məcbur etmə yoluna getməməlidir. Sünnət, əməliyyatxana şərtlərində və uzman həkimlər tərəfindən edilməlidir. İlk təhsil vaxtındakı uşaqlar, məktəb tuvaletlərində bir-birlərinin cinsi orqanlarını müqayisə edə bilər. Bu vəziyyətdə sünnət olmayan uşaqlar, öz cinsi orqanının fərqliliyini görür və bunun səbəbini sorğulamağa başlayır. Bu vəziyyəti də adətən valideyinləri ilə paylaşır. Bu əsnada, valideyinlərin sünnət haqqındakı məlumatları cox vacibdir. Ana ataların sünnət haqqında uşağı doğru məlumatlandırması cox vacibdır.\nSünnətlə əlaqədar ən çox soruşulan suallar\nSünnət ən uyğun hansı mövsümdə edilir?\nHər mövsümdə sünnət edilə bilər. Ancaq, ən çox üstünlük verilən zaman aralığı: payız, qış və yaz ayalarıdır. Özəlliklə tətil və istirahət vaxtı olan isti yay aylarında sünnət etmək həm ailə həm də uşaqlar üçün məsləhətsizdir. Məktəb vaxtı uşaqlarda, semester (yarımillik) tətili sünnət üçün ən uyğun vaxtlardan biridir. Çünki soyuq hava səbəbiylə ev xarici aksiyonlar məhduddur. Beləcə, uşaq daha uyğun şərtlərdə evində dincələrək rahat bir sünnət sonrası dövr keçirir.\nSünnət ümumi yoxsa yerli anesteziya ilə olunmalıdır?\nDünyada bir çox ölkədə yerli anesteziya ilə sünnət olunması tibbi bir xəta olaraq qebul edilməktədir. Cərrahi prosedura və psixolojik təsir nöqteyi nəzərdən sünnət yerli anesteziya ilə olunmamalıdır. Günümüzdə əməliyyatxana şəraitində uşaqlara özəl, irəli texnologiya istifadə edilərək verilən ümumi anesteziya daha etibarlı hala gəlmişdir. Bu səbəblə, yenidoğulmuşların sünnəti xaric, temel prinsip olaraq sünnət ümumi anesteziya altında olunmalıdır. Yerli anesteziyaya bağlı qorxu ve qayğıları uşaqlara yaşatmadan düzgün bir sünnət elemek daha konfortlu, insancıl və müasir bir yanaşmadır.\nHansı hallarda sünnət olunmamalıdır?\nVaxtından tez doğulmuş körpələrdə, ailədə hemofiliya vəya digər qan xəstəliyi olan körpələrdə, doğuşdan penis anomaliyası olan ve o anda başqa xəstəliyi olan körpələrdə yenidoğulmuş sünnəti olunmamalıdır. Xalq arasında doğuşdan sünnətli yada peyğəmbər sünnəti olaraq bilinən hipospadias varlığında qətiyyən sünnət olunmamalıdır. Travma yada diş çəkimi sonrasında uzun çəkən qanaxma anamnezi olan, iynə vurulduqdan sonra yada bir travma sonrası böyük şişlikleri əmələ gələn, özözünə diş əti veya burun qanaxması olan uşaqların heçbir şikayəti olmasa da, lazım olan qan testlərindən sonra sünnəti olunmalıdır.\nFacebook: Op.Dr.Agil Abilov uşaq cerrahı ve urologu\nArtıq çəki problemi - Dr. Fərid Rəfiyev\nAğıl dişlərinin çəkilməsi lazım olan vəziyyətlər - İmplantoloq Emil İmanov\nSəhiyyə Nazirliyi Çin istehsalı olan bu dərmanların satışını qadağan etdi\n2019-cu ilin ilk yarısında “Galaxy A” smartfonunun 9 modeli buraxılacaq\n“iPhone” qaşıq-çəngəl dəsti olacaq\nKoreya telefon şirkətləri son 16 ilin ən pis ixracatı ilə qarşılaşıb\nBakı Nəqliyyat Agentliyi piyadalara MÜRACİƏT ETDİ\n“Galaxy F”in digər modellərdən 2 dəfə baha olacağı təsdiqlənib – QİYMƏT


Azərbaycandan olan pomidorlarla on portret\nNardaran Bakı yaxınlığında yerləşən qəsəbədir. Yerli sakinlər dindarlığı ilə tanınır. Həm də buradan Bakı bazarlarına ölkənin ən dadlı pomidorları satışa çıxarılır. 77 yaşlı Sadıx həyatının böyük hissəsini pomidor yetişdirir.\n“1970-ci illərdən parnikim var. O vaxt parniklər şüşə və daşdan olub, onları tikmək çoxlu pul və zəhmət tələb edirdi. Böyük qardaşım Şərif kənddə ilk dəfə sellofan parnik qoyub. Bütün kəndlilər də bu “yeniliyin” axırının necə olacağını, tərəvəzlərin yetişib-yetişməyəcəyini izləməyə başlayıb. Yetişdi. Hamı da öz daş parniklərini sökdü”.\nSadıx deyir ki, qırx il əvvəl “Nüqbər” növü populyar olub. Bu pomidorlar çox tez yetirirdi. “Sonra da hamı “Qaratağ” əkməyə başladı. Üzdən iri, eybəcər idilər. Amma çox dadlıydı. Oranjereyalar yaranandan bu sortlar populyarlığını itirdi. Oranjereyalarda böyümürlər, camaata xeyir gəlmir. İndi əsasən “Drento” növünü əkirəm.\n“Drento”nun əsas üstünlükləri — məhsulu çox olur və istiyə davamlıdır. Bərk sortdur, Moskvaya da göndərmək olar”.\n“Biri var, pomidoru fevralda əkəsən — pomidor iri olur, biri də var iyulda. Pomidorlar çox eybəcər, həm də az olur. Çünki bu məhsul baharın nəfəsini almayıb”.\nSadıx deyir ki, pomidorlar mülayim temperaturu sevir, buna görə də yay ölü mövsümdür. Fermerlər tərəvəzi tez-tez sulamalı və böyük miqdarda gübrədən istifadə etməli olurlar, çünki pomidorlar istidə böyümək istəmir. Oranjereyalarda sellofana əhəng vururlar ki, daha az günəş şüası dəysin.\n“Min şitilin olduğu bu parnikdə onlardan təxminən iki ton yığmaq olar”.\nSadıx pomidorları alverçiyə satır. Bir çox azərbaycanlı fermerlər kimi, özü satışla məşğul olmaq istəmir:\n“Tərəzi, bazarda yer almaq lazımdır. Bunun hamısına da vaxt gedir. Alverçiylə işləmək daha asandır. Həm də pomidorun hesabına o qədər adama iş tapılır – mənə, alverçiyə, bazardakı satıcıya, yük maşını sürücüsünə”.\nBiznes xeyir gətirirmi – sualına Sadıx qürurla cavab verir ki, bir dəfə də olsun ziyana işləməyib. “Qonşum isə bir dəfə həddən artıq çox gübrə qatdı, pomudorları da elə budaqların üstündəcə çürüdü”.\n“Olur ki, qırmızı, ətli pomidor görürsən, kəsəndə də ağ, yemək üçün yaramayan damar çıxır. Torpağımızda parazitlər – nematodlar var, pomidorun kökünü yoluxdurur, orada da “kartoflar” – belə kiçik şişlər əmələ gəlir. Bu xəstəlik pomidor üçün əsl “xərçəng” xəstəliyidir, köklərə qidalanmaq imkanı vermir”.\nBazarda xəstə pomidoru sağlamdan necə ayırmaq olar? Sadıx bunun mümkünsüz olduğunu deyir. Kəsməsən, bilməyəcəksən.\n“İnsan kimi, pomidor da dərmansız yaşaya bilmir. Barın üstündəki bu ağ ləkələr dərmandır. Sovkanın [zərərverici həşərat – redaktor qeydi] barı yeməməsi üçün.\nPomidorun ətli yeri yaşıl olanda isə bu, bir çoxlarının düşündüyü kimi, dərmandan deyil, sadəcə hələ tam yetişməyib”.


Azərbaycan mətbəxinin xüsuiyyəti » Qadınla.Com - Qadınlar Birİncidir!\nAzərbaycan mətbəxinin xüsuiyyəti\nTarix: 24-01-2016, 14:15\nŞərhlər: Baxılıb: 538\nSüfrəmiz müxtəlif göyərti və tərəvəzlərlə – badımcan, pomidor, şirin istiot (bibər), kələm, ispanaq, turşəng, çuğundur, turp, soğan, xiyar, yaşıl lobya və sairlə zəngindir. Milli xörəklərdə düyüdən və unan hazırlanan müxtəlif çeşidliyi kulinar mə`mulatı geniş tətbiq edilir.\nXörəklərimizdə ədviyyələrdən zə`fəran, cirə, razyana, zirə, dəfnə yarpağı, keşniş toxumu, həmçinin nanə, şüyüd, cəfəri, kərəviz, tərxun, reyhan, kəklikotu və s. gen-bol işlədilir. Bu ətirli – ədviyyəli bitkilərdən zə`fəran SSRİ – də yalnız Abşeron yarımadasında becərilir. Azərbaycan kulinariyasında zə`fəran əlavə edilməklə 50 – dən çox müxtəlif növ xörək və 10-dan çox şirniyyat mə`lumatı hazırlanır.\nAzərbaycan milli kulinariyasında 30-dan çox birinci xörək növü var. Bunlara ətdən hazırlanmış xörəklər (piti, küftə – bozbaş, şorba və s.), göyərti və qatıqdan hazırlanmış, xörəklər (dovğa, ovdux, doğramac, balva\nvə s.) aiddir.\nBəzi sulu xörəklərin hər payı ayrığa qabda (piti), yaxud bir neçə pay bir qabda (düşbərə, sulu xingal və s.) hazırlanır. Adi şorbalardan fərqli olaraq sulu Azərbaycan xörəkləri öz konsistensiyasına görə daha qatıdır, çünki bunların tərkibində, bir qayda olaraq şorba az miqdarda olur. loading... 20


3Dsmax Autodesk 360 | TechNet.Az\n: autodesk 360\nMən 3dsmax-ın daimi istifadəçisiyəm.\nmən 3dsmaxın əvəll ki versiyasını yenisi ilə əvəzləmək istədim hər şey normal çalışdı sonda ama bir program diyəsən hansısa problemdən aktiv deyil yada hansısa problem var bu programın belə olması kompyuterə yada mənim işimə nə zamansa mane ola bilərmi?\nprogram budur autodesk 360 ama ona girdikdə belə bir bildiriş gəlir\nElnur Qəhrəmanov / . Dərc edilib:A 18/03/2015 at 11:44 AM\nSalam şəkillərə əsasən deyə bilərəmki bu faylın sonluğu yoxdur ona görədə siz həmən faylı aça bilmirsiz. Zəhmət olmasa faylın kopyasını saxlayaraq faylın sonuna “.exe” əlavə edib yoxlayın.\nBirdə zəhmət olmasa Proqramın tam dəqiq adını və versiyasını deyə bilərsinizmi?\nElvin Yusifli / . Dərc edilib:A 18/03/2015 at 12:38 PM\nSalam, məncə bu tək bu proqramda yox bütün proqramlarda belə olub. Program Asseociated-də problem var.\nAşağıdakı keçiddəki registry faylın yüləyib icra edin sonra kompüteri yenidən başlatın.\nTural Həsənov / . Dərc edilib:A 18/03/2015 at 12:59 PM\nDostlar məndə 3dsmax programının 2014 versiyası idi indi onu silib yenisi ilə əvəzlədim qeyd edim ki bu programlara aid çoxlu fayıllar olduquna görə proqram silmə panelində ona görə Autodesk şirkətinin 2 proqramı vardı 2sinində bütün fayıllarını sildim ki sonra bir qarışıqlıq olmasın yenisinin fayıllarıyla.ama sildikdən sonra bu belə halda gəldi bilmirəm nədəndi.\nElvin bəy siz verdiyiniz fayılda diyəsən qeydiyyat üçündür ama mən proqramları lisenziyalı işlətmədiyim üçün sonra lisenziyada problem olar deyə onu eləməmiyi düşünürəm.\nən yaxşı mən kompyuteri format edim yenidən yazım 🙂\nElnur bəy bu proqram bilmirəm tam olaraq fəaliyyəti nədir ama Autodesk proqramlarını yükləyəndə gəlir. AutoCad 3DSmax\nElvin Yusifli / . Dərc edilib:A 18/03/2015 at 5:53 PM\nyazdığımın sizin proqramla heç bir əlaqəsi yoxdur, o fayl sadəcə Asseociate fix edir. (Saytda legal ve ya qeyri leqal lisenziya paylaşılımır)\nElvin Əmirov / . Dərc edilib:A 18/03/2015 at 2:46 PM\nAutoDeskin rəsmi köməyində (Help Docs) aşağıdakı məsləhətləri göstərir. Rəsmi sayta KEÇİD.\nGöründüyü kimi, bilgisayarı yenidən başladıb, sonradan problem çıxaran komponenti işə salmaq və AutoDesk360-a yenidən qoşulmaq lazımdır.\nƏgər AutoDesk360 istifadəe etməyəcəksəniz, (360 Mobil telefon, planşet kimi cihazlarda Autodesk məhsulları ilə işləmək üçün yararlıdır. Yəni AutoDesk-in CLOUD variantıdır.) proqramı yazarkən CUSTOM İNSTALATİON seçib, Autodesk360-ın qarşısından işarəti götürmək lazımdır ki, quraşdırılmasın.\nBunun üçün proqramı silib, yenidan göstərilən qayda ilə quraşdırın.\nƏgər cavab işinizə yaradısa, qiymətləndirməyi və paylaşmağı unutmayın.\nhttp://www.TechNet.Az – Bilik Paylaşdıqca Artan Sərvətdir.


Korrupsiyada günahlandırılan şəxslə bağlı araşdırmaya\n18:57 05 May 2021 Oxunub :1712\nDövlət başçısı tərəfindən gömrük sistemində aparılan islahatların əsas hədəflərindən biri də şəffaflığın təmin olunması, korrupsiya hallarının tam aradan qaldırılmasıdır.\nDövlət Gömrük Komitəsindən Azvision.az -a verilən məlumata görə, gömrük sahəsində şəffaflığın təmin edilməsi, korrupsiyaya qarşı mübarizənin aparılması, bu sahədə yol verilən qanun pozuntularının qarşısının alınması istiqamətində Dövlət Gömrük Komitəsi tərəfindən mütəmadi olaraq tədbirlər həyata keçirilir.\nFərdi sahibkarlıq fəaliyyətilə məşğul olan Azərbaycan Respublikasının vətəndaşı Rzayev Rəhim Əli oğlu 27 aprel 2021-ci il tarixində Dövlət Gömrük Komitəsinin Əməliyyat-İstintaq Baş İdarəsinə ərizə ilə müraciət edərək bildirib ki, Bakı Baş Gömrük İdarəsinin əməkdaşı ona məxsus yüklərin rəsmiləşdirilməsi zamanı süründürməçiliyə yol verir. Lakin özünü gömrük brokeri kimi təqdim edən Əli adlı şəxs ona zəng edərək 300 manat pul qarşılığında gömrük əməkdaşının vasitəçiliyi ilə həmin yüklərin sayılmadan və çeşidlənmədən buraxılışına şərait yarada bilər.\nƏrizəçinin müraciəti əsasında Əməliyyat-İstintaq Baş İdarəsinin əməkdaşları təxirə salınmadan əməliyyat tədbiri keçirib. Bu zaman Rəhim Rzayevin Əli adlı şəxsə nağd şəkildə verdiyi A75938841, B06792666, C44667176 seriya nömrəli, hər biri 100-lük əsginaslardan ibarət 300 manat məbləğində pul “Fortis Broker” MMC-də gömrük işləri üzrə mütəxəssis vəzifəsində işləyən Əli Nəsibovdan aşkar edilərək götürülüb.\nAraşdırma zamanı müəyyən edilib ki, Nəsibov Əli Adil oğlunun fərdi sahibkarla heç bir mülki hüquqi müqavilə, eləcə də etibarnamə olmadan qanunsuz yolla aldığı 300 manat pul “yük gömrük xidmətləri” göstərilməsi adı altında “Fortis Broker” MMC-nin möhürüylə təsdiq edilən 853143 nömrəli mədaxil qəbzi ilə pərdələnib.\nBununla belə, faktla bağlı araşdırma aparılıb və müvafiq şəxslərin izahatı alınıb.\nÖzünü gömrük brokeri kimi təqdim edən Əli Nəsibovun izahatı alınarkən müəyyən edilib ki, o, orta təhsilli olmasına baxmayaraq, ali və ya ixtisas təhsili olmadan “Fortis Broker” MMC-də gömrük işləri üzrə mütəxəssis vəzifəsinə qəbul olunub. Bu sahədə gömrük qanunvericiliyinin tələblərini yetərincə mənimsəməsə də, gömrük təmsilçisi kimi fəaliyyət göstərməyə səlahiyyəti olmasa da gömrük borkeri kimi çalışıb və ayrı-ayrı vətəndaşlara məxsus yüklərin gömrük orqanlarından çıxarılması üçün vasitəçilik fəaliyyəti ilə məşğul olub.\nAzərbaycan Respublikası Gömrük Məcəlləsinin 22-ci maddəsinə əsasən, gömrük brokeri malların və nəqliyyat vasitələrinin gömrük ərazisinə gətirilməsi, bu ərazidən aparılması, yaxud tranziti ilə əlaqədar olaraq dolayı gömrük təmsilçiliyini həyata keçirən hüquqi şəxsdir. Məcəllənin 21-ci maddəsinə əsasən, gömrük təmsilçisi hansı şəxsin mənafeyi üçün fəaliyyət göstərdiyini və gömrük təmsilçiliyinin birbaşa, yaxud dolayı həyata keçirildiyini gömrük orqanına bildirməlidir.\nEyni zamanda, qanunvericiliyin tələblərinə əsasən, gömrük brokerinin təmsil etdiyi şəxslərlə münasibətləri Azərbaycan Respublikasının Mülki Məcəlləsinə əsasən tərəflər arasında bağlanmış müqavilə ilə tənzimlənir.\nLakin Əli Nəsibov ilə fərdi sahibkar arasında belə bir müqavilə bağlanmayıb, onun mənafeyi, habelə birbaşa və ya dolayı təmsilçilik fəaliyyəti göstərməsi barədə gömrük orqanına məlumat verilməyib, müvafiq təsdiqedici sənədlər təqdim edilməyib.\nİzahatı alınan gömrük əməkdaşı isə ərizəçinin 300 manat pul qarşılığında onun vasitəçiliyi ilə vətəndaşa məxsus yüklərin sayılmadan və çeşidlənmədən buraxılışına şərait yaradacağı barədə dediklərini etiraf etməyib, ərizədə qeyd edilənlərin əsassız olduğunu bildirib.\nBuna baxmayaraq, faktla bağlı vəzifə səlahiyyətlərindən sui-istifadə ilə əlaqədar özü və ya üçüncü şəxslər üçün qanunsuz üstünlük əldə etmək məqsədilə öz qulluq səlahiyyətlərindən qulluq mənafeyinə qəsdən zidd olaraq istifadə etməklə bağlı gömrük əməkdaşı və “Fortis Broker” MMC-nin işçisi barədə toplanılan material Baş prokuror yanında Korrupsiyaya qarşı Mübarizə Baş İdarəsinə göndərilib.\nGömrük sistemində şəffaflığın təmin olunması, korrupsiya hallarının tam aradan qaldırılması istiqamətində həyata keçirilən tədbirlər mütəmadi xarakter daşıyır və aşkar edilən bütün hüquqazidd əməllər barədə ictimaiyyət davamlı şəkildə məlumatlandırılacaq.\nTeqlər: Gömrük Komitəə


Bako Saakyan Qarabağda prezidenti seçilib - JAMnews\nQarabağ Parlamentində keçirilən qapalı gizlin səsvermənin nəticələrinə görə Bako Saakyan yenidən prezident seçilib. Onu Milli Məclisin üç fraksiyası dəstəkləyib. Saakyan 3 illik keçid mərhələsi üçün prezident seçilib.\n2017-ci il fevralın 20-də baş tutan Konstitusiya referendumunun nəticələrinə görə, Qarabağda prezident idarəetmə sistemi təsdiqlənib, Bu sistem 2020-ci ildən qüvvəyə minəcək. Amma yeni Konstitusiyaya əsasən bu üç ildə Qarabağ keçid mərhələsi rejimində idarə olunacaq. Və bu mərhələdə Dağlıq Qarabağa hazırda parlament deputatlarının seçdiyi prezident rəhbərlik edəcək.\nErmənistan mediasının verdiyi xəbərə görə, “Hərəkat-88” fraksiyasının irəli sürdüyü digər namizəd Eduard Aqabekyan 32 səsdən 4-nü qazanıb.\nJAMnews Qarabağda seçkiöncəsi vəziyyət haqda daha ətraflı bu məqalədə məlumat verib:


Bu gün bütün medalçılar müəyyənləşə bilər - çox şey Sumqayıtdakı nəticədən asılıdı | Sport24.az - Ən son idman xəbərləri\nBu gün bütün medalçılar müəyyənləşə bilər - çox şey Sumqayıtdakı nəticədən asılıdı\nPremyer Liqamızda 2020/21 mövsümü sona yaxınlaşır. Reqlamentə görə, son 2 turun matçı eyni gündə keçirilməlidi. Bu gün baş tutacaq XXVII turda ümumiyyətlə, 3 görüş eyni saatda - 19:00-da başlayacaq. Çünki qızıl medalla yanaşı, bürünc mükafat uğrunda da gərgin mübarizə gedir. Bu üzdən "Zirə"nin də matçı "Sumqayıt"la eyni saatda başlayacaq. Turun saat 17:00-da olacaq açılış oyununda - "Qəbələ" - "Sabah" görüşündə isə komandaların avrokuboklar şansları rəsmən itdiyindən, heç bir intriqa yoxdu və bu üzdən fərqli saatda başlamasında heç bir problem yoxdu.\nSona hələ 1 tur olsa da, artıq bu gün həm çempion, həm də bürünc medalçı müəyyənləşə bilər. Bu da Sumqayıtdakı qarşılaşmanın nəticəsindən asılıdı. Belə ki, "Sumqayıt" "Neftçi"yə qalib gəlsə, diqqət Zirədəki və Suraxanıdakı matçlara yönələcək. Çünki bu halda "Qarabağ" evdə "Keşlə"yə qalib gəlsə, ən yaxın izləyicisi "Neftçi"ylə xal fərqini 4-ə artırması demək olacaq. Bu isə Qurban Qurbanovun komandasının ardıcıl 8-ci mövsüm çempion olmasını gerçəkləşdirəcək. Ancaq fərq 3 xal olsa, hər şey sona tura qalacaq. Çünki çempionluğa iddiaçıların məhz son turda görüşü qalıb. Buna görə həmin maçda meydan sahibi olacaq Samir Abasovun komandasının qeyri-rəsmi "Qızıl oyun"a vəsiqə qazanmaq üçün bu gün uduzmamaq - 1 xal belə bəs edəcək.\nMəlumdu ki, hazırda 3-cü pillədə olan "Sumqayıt" qabaqladığı "Zirə"dən 1 xal irəlidədi. Zirədə heç-heçə olarsa belə, 3 xal fərqi "Sumqayıt"ın tarixində ilk dəfə medalçı olmasını rəsmiləşdirəcək. Çünki bu komandaların başa çatan şəxsi matçlarına görə "gənclik şəhəri"nin rəmsilçisi zirəlilərdən üstündü - 1 qələbə, 3 heç-heçə. Deməli, son turda xalllar bərabər olsa belə, Ayxan Abbasovun komandası "Zirə"dən irəlidə olacaq.\nGöründüyü kimi, əsas diqqət "Kapital Bank Arena"ya yönələcək. "Sumqayıt"ın son illərdə "Neftçi" üçün "kabus" olduğunu, 2 il dalbadal Kubokda mübarizədən kənarlaşdırdığını, bu çempionatda isə ona nəinki uduzmadığını, qol da buraxmadığını unutmayaq.\nMillimiz Fransanı məğlub etdi\n"Köhnə qitə"nin yeni "Münəccim"i - Mikayıllıdan sıçrayış, liderdən xal fərqini artırma\nMahir Emrelinin "Krasnodar"a vurduğu qol - VİDEO\n21 İyun 2021 17:00\n"Sumqayıt"ın ilk transferi - keçmiş qapıçısı\n"Qarabağ" bu gün 2 futbolçuyla tamamlanır - Şahrudin 7-10 gün nəyi gözləməli olacaq?\n"Qarabağ" legionerini icarəyə verir - I liqa klubuna\nBədavi Hüseynov Almaniya yolçusu olacaq - viza, əməliyyat və miinimum 6 ay\nQurbanov Qurbanovun gələcək taleyi haqda: "Müvəqqəti bizimlədi, müqaviləsini ləğv etmək istəyirik"


Kərkükdə bomba hücumu zamanı 38 nəfər həlak olub\nİraqda Kərkük şəhərinin polisi və tibb işçiləri çayxanada intiharçının üzərindəki partlayıcıları işə salması nəticəsində 38 nəfərin öldüyünü, 26 nəfərin yaralandığını bildirib.\nBomba partlayşı axşam insanların çayxanada iftar yeməyi zamanı baş verib.\nHələlik hücuma görə məsuliyyəti öz üzərinə götürən olmayıb. Lakin son aylar yaraqlıların 2003-cü ildə ABŞ-ın müdaxiləsindən sonra şiələrin üstünlüyünə etiraz edən daha çox sünnini öz sıralarına cəlb edərək, regionda gücləndiyi müşahidə edilir.\nYaraqlıların bu ilin əvvəlindən başladığı zorakılıqlar İraqda etnik kürdlər, şiə və sünni müsəlmanların hakmiyyyətin bölüşdürülməsilə bağlı güzəşt tapa bilmədikləri daha halda daha geniş münaqişəyə yol açıla biləcəyi ilə bağlı narahatlıqların artmasına səbəb olub.\nNeftlə zəngin Kərkükün status 2007-ci ildə keçirilməsi nəzərdə tutulan referendum nəticəsində müəyyən edilmədi idi. Lakin tərəflər arasında siyasi fikir ayrılıqları referendumun keçirilməsinə mane oldu.\nİraqda bomba hücumu baş verib\nİraqda türkmənlərə hücumlar olub [Yenilənib]


Prezident Buş Ağ Evdən dünya liderlərinə zəng edib\nHakimiyyətdən getməkdə olan ABŞ prezidenti Corc Buş dünyanın bir sıra ölkələrinin liderlərilə telefon söhbəti aparıb. Cənab Buş onlara əməkdaşlıq və dostluq münasibətlərinə görə təşəkkürünü bildirib. Vəzifə başında son gün cənab Buş Gürcüstan prezidenti Mixail Saakaşvili, Rusiyanın baş naziri Vladimir Putin, Cənubi Koreya prezidenti Li Myunq-bak, Danimarkanın baş naziri Anders Fog Rasmussen və İtaliyanın baı naziri Silvio Berluskoni ilə telefon söhbət edib. Bununla yanaşı, cənab Buş Meksika perzidenti Vinsente Foks, Yaponiyanın baş naziri Taro Aso, İsrailin prezidenti Şimon Peres və Braziliya prezidenti Luiz İnasio Lula de Silva ilə söhbət aparıb.\nAğ Evin mətbuat katibi Qordon Condrou bildirib ki, perzident Buş dünya liderlərinə onlarla işləməkdən zövq aldığını və bu ölkələrə səfər edərkən onların ona və xanımı Lora Buşa göstərdiyi qonaqpərvərliyə görə minnətdarlığını ifadə edib.\nİki gün bundan öncə Amerika xalqına son müraciəti zamanı cənab Buş həyatı boyu onun öz sözlərilə, "Yer kürəsində ən gözəl xalqın" prezidenti kimi xidmət etmək imkanına görə minnətdarlıq hissi ilə yaşayacağını demişdir. Cənab Buş müddətini hakimiyyətdən gedən Amerika prezidentləri arasında reytinqi ən aşağı səviyyədə olan prezidentlərdən biri kimi başa vurur.\nPrezident Buşun xələfi Barak Obama Amerika Birləşmiş Ştatlarının 44-cü prezidenti kimi and içərək vəzifə başına keçdikdən sonra Corc Buş və onun xanımı Vaşinqtonu tərk edəcəklər.


Başçı deputatları rayona çağırdı » Avrasiya.Net\n12 avq 12:57Sosial\nMillət vəkili Fazil Mustafanın Göyçay RİH barədə səsləndirdiyi iddiadan sonra icra başçısı Mehdi Səlimzadə Göyçaydan seçilmiş deputatları rayona dəvət edib.\nGöyçay Rayon İcra Hakimiyyətindən verilən məlumata görə, sözügedən əraziyə deputatlarla birgə baxış keçirilən zaman Göyçay çayının mühafizə zolağının həqiqətən də zəbt olunduğu müəyyənləşib:\n“Fazil Mustafa tərəfindən məsələ ictimailəşdirildikdən sonra rayon icra başçısı Mehdi Səlimzadə Göyçay rayonundan seçilmiş deputatları – 88 saylı Göyçay seçki dairəsi üzrə Milli Məclisin deputatı Sabir Hacıyev və 89 saylı Göyçay-Ağdaş seçki dairəsi üzrə Milli Məclisin deputatı Məzahir Əfəndiyevi rayona dəvət edib. Avqustun 10-da Milli Məclisin deputatları rayonda olub və ictimaiyyət nümayəndələri ilə karantin rejiminin qaydalarına əməl etməklə sözügedən əraziyə baxış keçiriblər. Qarşı tərəfin nümayəndələri dəvət olunsa da, əraziyə gəlməyiblər. Rayondan seçilən deputatlar ərazidə olarkən həqiqətən də ərazinin Göyçay çayının mühafizə zolağına düşdüyünə əmin olublar. Zəbt olunan ərazinin boşaldılmasının vacib olduğu bildirilib. Tez və operativ şəkildə şəhərin baş planına uyğun olaraq ekoloji cəhətdən təmiz və gözəl təbiətə malik, sakinlərin istirahətini təmin etmək məqsədi daşıyan şəhər parkının salınması yüksək qiymətləndirilib. Bu məsələ ilə əlaqədar kömək göstərilməsi məqsədilə aidiyyəti orqanlara müraciət ediləcəyi vurğulanıb”.\nHəmçinin o da bildirilib ki, haqqında bəhs edilən torpaq sahəsi Məhluqə Xəlilovaya yox, onun yaxın qohumu, Şamaxıdan deputat olmuş Elxan Süleymanova məxsusdur.\nQeyd edək ki, millət vəkili Fazil Mustafa Göyçay icra başçısının rayonda qanunsuz əməllərini davam etdirdiyini və sahibkar Məhluqə Xəlilovaya məxsus torpaq sahəsini ələ keçirmək istədiyini deyib.\nMilli Məclisin aparat işçiləri və deputatlar COVİD-19 testindən keçir"Ona baş qoşmağa dəyməz” - Millət vəkiliXocalı şahidi DTX-ni rayona dəvət etdiMillət vəkili Məzahir Əfəndiyev seçicilərinə yardım göndərib - Fotolar“Qələmi qırılan” deputatların siyahısı yayıldı